title: Sastamalan kirkko

text: Suurimmillaan Sastamala käsitti koko Pohjois-Satakunnan ja Karkussa sijaitsi alueen keskus. Eräiden perimätietojen mukaan Sastamalan kirkossa on käyty mm. Vesilahdesta, Pirkkalasta, Lempäälästä, Kangasalta, Parkanosta ja Merikarvialta, jopa Keuruulta, Kauhajoelta, Seinäjoelta ja Kuortaneelta. Kaukaisimpien asukkaiden kirkossakäynnit olivat kuitenkin harvinaisia. Kun alueille muodostui itsenäisiä seurakuntia, käynnit Sastamalan kirkossa vähenivät.


title: Sastamalan kirkko

text: Karkun ensimmäinen kirkko on rakennettu, kuten monesti muuallakin Satakunnassa, vanhan hiidenmäen kohdalle järven vastarannalle. Sastamalan tapauksessa se rakennettiin Karkunkylään. Tiedetään, että paavi Gregorius IX antoi kirjeessään 31.1.1229 piispa Tuomaalle oikeudet ottaa kirkon haltuun pakanuuden aikaiset uhrilehdot ja kulttipaikat. Mikäli osa kylän väestä oli vastustanut hiidenmäen eli Vihtiälänsaaren kirkollista käyttöä, oli Tuomaalla nyt ajatukselleen arvovaltaista taustatukea. Myöhemmin, kun asiat oli pitäjässä selvitetty, rakennettiin uusi puukirkko hiidenmäelle eli Vihtiälänsaaren lähistölle. Ei kuitenkaan tiedetä, onko paikka sama kuin nykyisen kirkon paikka.


title: Sastamalan kirkko

text: Arkeologiset kaivaukset vahvistavat sen ajatuksen, että kirkon paikalle oli haudattu jo rautakaudella. Kaivauksista selvisi myös, että hautauksia olisi tehty myös myöhemmin, sillä paikalta on löydetty entisten hautojen jäänteitä, ennen vuotta 1250 lyöty raha sekä joitakin koruja samalta ajalta. Kaivauksilla havaittu kivijalka kivikirkon ulkopuolella herätti ajatuksen, että puukirkolla olisi ollut kivisakasti. Tälle on ehdotettu ajoitukseksi jopa 1200-lukua, mutta tutkimukset eivät vahvista tätä. Kivikirkon seinästä, kyseisen sakastin kohdalta, löytyi muuria tukenut katkaistu hirsi, joka ajoitettiin 1400-luvulle. Sakastia on voitu käyttää aikaisintaan viimeisen puukirkon yhteydessä. Sellaisen kirkon olemassaoloon viittaa muut kivikirkon ajoitetut hirret.


title: Sastamalan kirkko

text: Perimätiedon mukaan kirkon rakensivat munkit, joiden luostarirakennukset sijaitsivat samalla mäellä. Munkkiveljet kuuluivat todennäköisesti Dominikaaniveljeskuntaan, joka tuli tänne Ruotsista. He toivat muuraustaidon tullessaan ja vastasivat sekä suunnittelusta että toteutuksesta.


title: Sastamalan kirkko

text: Kaivauksilla havaittu neliön muotoinen kivijalka liittynee perimätietona tunnettuun Luukkaan kappeliin, joka oli sisämitoiltaan 7 x 7 metriä ja jonka seinien paksuus oli 1,4 metriä. Kirkon seinästä voi päätellä, että Luukkaan kappeli rekennettiin ensin, ja kirkko sitten. Kappelin eteläseinää käytettiin hyväksi, kun kirkon pohjoisseinaa muurattiin. Kirkon seinästä löydettiin hirrenpätkä, joka oli jäänyt sinne kappelin purkamisen yhteydessä 1700-luvulla. Hirsi oli veistetty männystä, joka kaadettiin syksyllä 1496 tai keväällä 1497. Tämä tieto saattaa kertoa Luukkaan kappelin todellisen iän. Sastamalan kirkon muita puuhirsiä ajoittamalla on todettu siinä käytetyn kahden aikaisemman kirkon puutavaraa. Seurakunnalla on voinut olla käytössään aikajärjestyksessä kolmaskin puukirkko, ennen kivikirkon rakentamista. Kaivauksilla havaittiin kirkon sisältä myös toisen rakennuksen kivijalka, joka oli yhteydessä pohjoispuolella olevaan Luukkaan kappeliin. Tämä on voinut olla kyseinen kolmas kirkko tai luostarirakennus.


title: Sastamalan kirkko

text: Kirkko rakennettiin alun perin korkeaksi ja jyrkkäkattoiseksi. Molemmat päädyt ovat olleet kiviseinää, joka on tukenut kattoa. Ainakin pohjoisella kiviseinällä oli ollut suuri valkoinen risti. Myöhemmissä vaiheissaa kirkon rakenteita on muutettu rajusti johtuen sen heikoista perustuksista. Luukkaan kappelin itäpuolelle on 1400-luvulla rakennettu holvikaarinen sakasti.


title: Sastamalan kirkko

text: Kirkkon rakenteissa on piirteitä, joista voi päätellä suunnitelmien olleen suuremmat kuin lopullisen toteutuksen. Seinissä on holvia varten valmistetut kaarevat tuet, mutta holvikaaria ei ole koskaan rakennettu. Kattorakenteet ovat jääneet kirkkoväelle näkyviin. Kirkon pääsali oli aiottu jakaa kahtia tehdä kolmella peräkkäisellä pilarilla, jossa kummassakin laivassa olisi ollut neljä ristiholvia. Kirkon ulkokatto on ilmeisesti ollut ensimmäiset vuosisadat tuohinen riuku-malkakatto. Selityksenä kirkon keskeneräisyydelle on tarjottu reformaation eli uskonpuhdistuksen heikentämää seurakunnan taloutta.


title: Sastamalan kirkko

text: Kirkon aktiivivuosista tiedetään vähän. Asiakirjatietojen mukaan kirkko tuhoutui vuonna 1568 tulipalossa, josta saatiin pelastettua kirkon irtaimistoa. Seurakunnan arkistoista on löytynyt 23.3.1694 päivätty pöytäkirja, jossa mainitaan kirkon asehuone sen ainoan kerran.


title: Sastamalan kirkko

text: Luukkaan kappeli purettiin todennäköisesti vuonna 1703; siitä on maassa jäljellä kiviperustukset. Vuonna 1777 vailla laipoita olleeseen kirkkoon rakensi Anders Högerman puisen tynnyriholvin. Nyt katto ilmeisesti maalattiin, mikä vaikutti suuresti sisätilojen ilmeeseen. Kymmenen vuotta myöhemmin kirkon perustuksien heikkous alkoi vaivata, koska vuonna 1787 rakennettiin seinätuet kirkon eteläisiin nurkkiin estämään seiniä kallistumasta enempää. Pienellä kumpareella kirkon itäpuolella on vuonna 1792 rakennettu puinen kellotapuli, johon saatiin piirustukset Tukholman yli-intendentinvirastosta.


title: Sastamalan kirkko

text: Noin 70 vuotta myöhemmin Karkun rovasti A. J. Gummerus oli pelännyt kirkon romahtamista. Seinät olivat taipuneet kaareviksi ja seinissä oli suuria halkeamia. Siksi kirkkoa korjattiin vuosina 1866–1867. Katto purettiin, kallistunut länsipääty kaadettiin maahan ja itäpäätyä purettiin noin 14 metriä. Länsipääty rakennettiin uudestaan kahdesta vierekkäisestä hirsiseinästä, jotka tuettiin toisiinsa poikkiparruin. Tämän päädyn ja toisen pään kivipäädyn varaan rakennettiin lopuksi matalampi katto. Länsipäädyn hirsimateriaali koostuu lähes kokonaan kivikirkkoa edeltäneen, 1440-luvun lopussa rakennetun puukirkon hirsistä. Hirsistä erottaa vieläkin maalauksia, joita seinissä oli ollut. Jos tieto pitää paikkaansa, voi vain ihmetellä, missä hirret olivat tällä välillä olleet käytössä.


title: Sastamalan kirkko

text: Kirkon säännöllinen käyttö päättyi 1913, minkä jälkeen se oli vuosikymmenien ajan lähes autiona. Tapulissa olleet kolme kelloa siirrettiin Karkun uuteen kirkkoon sen valmistuttua.


title: Sastamalan kirkko

text: 1920-luvulla Karkun ja Tyrvään seudun kotiseutuharrastajat kaavailivat kirkosta museota, mutta hanke kariutui kirkkohallituksen kielteiseen lausuntoon.


title: Sastamalan kirkko

text: Pirkanmaan Maakuntaliitto toimeenpani vuonna 1959 kirkon palauttamisen entiseen asuunsa. Katto nostettiin entiseen korkeaharjaiseen muotoonsa ja sen rakenteita vahvistettiin. Työt hoiti diplomi-insinööri Paavo Simula samalla, kun arkeologi Reijo Palmroth tutki alueen perusteellisesti. Tutkimuksien jälkeen kirkon maalattiaa laskettiin alkuperäiseen tasoonsa, mistä aiheutui myöhemmin kosteusvahinkoja puulattialle, joka rakennettiin ilmeisesti myös tässä vaiheessa.


title: Sastamalan kirkko

text: Vuonna 1966 laitettiin katolle paanut, ja 1970-luvun lopulla entisöitiin tapuli. Kirkonmaapohjan kosteudesta johtuen lattiaan tarttui lattiasieni, joka levisi koko kirkkoon. Puulattia purettiin vuonna 1977 ja tilalle tehtiin taas maalattia.


title: Sastamalan kirkko

text: Sastamalan kirkossa on säilynyt hieno kokoelma kirkon historiasta kertovia esineitä. Vanhin esineistä on kivinen kastemalja, joka on peräisin 1200-luvulta. Vastaavia kastemaljoja ei ole Suomessa säilynyt kuin muutama, ja Sastamalan kirkon kastemalja on yksi parhaiten säilyneistä. Maljan sisäpinnalla voi edelleen nähdä aavistuksen punaista okraa, jolla kastemalja on joskus ollut koristeltu. Maljasta puuttuvat ainoastaan puiset kannet, joiden kiinnitystapit näkyvät edelleen maljan kummallakin sivulla.


title: Sastamalan kirkko

text: Lähes yhtä vanha on kalkkikivinen hautakiven puolikas, jossa näkyy vuosiluku 1304. Sitä, kenelle hautakivi kuuluu, ei ole saatu selville, sillä kivessä lukevat vain sanat "tässä lepää". Kiven on päätelty kuuluneen papille tai piispalle, sillä kiveen on kaiverrettu risti "W". Tavallinen kansa ei saanut käyttää hautakivissään ristinmerkkiä. Myös hautakiven erikoinen materiaali, kalkkikivi, viittaa merkittävään henkilöön.


title: Sastamalan kirkko

text: Kaksiosaisen alttaritaulun yläosan kuva-aiheena on Kristus ristillä ja alaosa esittää Pyhää ehtoollista. Alttaritaulun on lahjoittanut vuonna 1759 Turun akatemian vouti Johan Lundvik. Kirkkoherra Gabriel Wegelius lahjoitti vuonna 1745 kirkolle 24- ja 8-haaraiset kynttiläkruunut, joista suurempi siirrettiin uuteen kirkkoon sen valmistuttua. Uuteen kirkkoon siirrettiin niin ikään nimismies Johan Forssin vuonna 1736 lahjoittama 16-haarainen kruunu.


title: Sastamalan kirkko

text: Kirkkosalin takaosassa on vuodelta 1834 olevat puiset ruumispaarit, joissa on kantajia puhuttelevat tekstit: "Kyllä perässäni tulette vielä pikemmin kuin luulette" ja "Tänään minä, huomenna sinä, hautaan kannetaan".


title: Sastamalan kirkko

text: Salin takaseinällä olevalla hyllyllä on 16 puista pyhimyksenkuvaa, jotka asiakirjatietojen mukaan saatiin viime hetkellä pelastetuiksi kirkon vuonna 1568 tuhonneesta tulipalosta. Osa kuvista on aikojen kuluessa turmeltunut tunnistamattomiksi, mutta muista on tunnistettu Neitsyt Maria, Pyhä Birgitta, Johannes Kastaja, kaksi evankelista Johanneksen kuvaa, Pyhä Anna sylissään Maria ja Jeesus, Prinsessa ja Pyhä Yrjö sekä kaksi tuntematonta apostolia. Veistokset ovat 1300- ja 1400-luvuilta. Esineistöön kuuluvat vielä öylättien paistinraudat, tiimalasi, vanha puinen arkku ja vuodelta 1668 oleva puupenkki.


title: Sastamalan kirkko

text: Kirkon penkit ja saarnatuoli on tehty vuosien 1866–1867 korjauksen yhteydessä. Kirkossa on tallella myös vanha, 1600-luvulta peräisin oleva saarnatuoli.


title: Sastamalan kirkko

text: Kirkon lähellä on vuonna 1839 valmistunut Karkun vanha pappila. Rakennus toimi pappilana vuoteen 1949, jolloin se myytiin silloiselle Nokian kauppalalle lasten kesäsiirtolaksi. Nykyisin pappilassa tarjotaan ruoka- ja majoituspalveluja. Kirkko ja pappila muodostavat yhdessä arvokkaan rakennusympäristön.


title: Sastamalan kirkko

text: Kesäisin kirkossa järjestetään kaste- ja vihkimistilaisuuksia. Kirkko toimii myös tiekirkkona.


title: Sastamalan kirkko

text: Sastamalan kirkossa järjestetään vuosittain heinäkuussa Vammalan vanhan musiikin päivät Sastamala Gregoriana. Tapahtuman taiteellisena johtajana on brittiläinen luuttutaiteilija Michael Fields.


title: Sastamalan kirkko

text: Sastamalan kirkko esitti TV2:n Hovimäki-sarjan kuvauksissa vuosina 1998–2002 kuvitteellista Hirvikosken kirkkoa ulkoapäin. Sarjan kirkon sisäkuvaukset tehtiin Tampereella sijaitsevassa Messukylän vanhassa kirkossa.


title: Pikkaralan koulu

text: Pikkaralan koulu on Oulussa Pikkaralan kaupunginosassa toimiva perusasteen 0.—6. vuosiluokkien oppilaitos. Se perustettiin alun perin kansakouluksi vuonna 1892, jolloin se toimi kylän asuinrakennuksissa. Nykyisin käytössä oleva koulurakennus valmistui 1913.


title: Eriksdalsbadet

text: Eriksdalsbadet on kunnallinen uinti- ja urheilukeskus Tukholmassa Södermalmin eteläosassa, Årstavikenin rannalla. Sinne on sijoitettu Tukholman suurin sisäuimala. Vuoden 1962 uinnin Euroopan-mestaruuskilpailuja varten rakennetut ulkoaltaat ovat nykyisin kesäaikana maauimala-käytössä.


title: Eriksdalsbadet

text: Nykyinen uimahalli rakennettiin 1997–2001, kun Tukholman kaupunki tavoitteli vuoden 2004 kesäolympialaisia. Eriksdalsbadetin alueella sijaitsi aiemmin 1800-luvulla rakennettu Tukholman ensimmäinen vedenpuhdistuslaitos.


title: Critérium du Dauphiné

text: Critérium du Dauphiné (aiemmin Critérium du Dauphiné Libéré) on kesäkuun alkupuolella Dauphinén seudulla Ranskassa ajettava kahdeksanosuuksinen maantiepyöräilykilpailu, joka kuuluu UCI ProTour -sarjaan. Kilpailun järjestää Amaury Sport Organisation, joka vastaa myös muun muassa Ranskan ympäriajosta. Critérium du Dauphiné on yhdessä Sveitsin ympäriajon kanssa tärkeä valmistautumiskilpailu heinäkuista Ranskan ympäriajoa ajatellen.


title: Critérium du Dauphiné

text: Koska Dauphiné on vuoristoista seutua, kilpailun ovat usein voittaneet mäkiajon erikoismiehet. Monet Ranskan ympäriajosta tutut nousut, kuten Mont Ventoux, Col du Galibier ja Col de la Chartreuse kuuluvat usein kilpailun reitille. Kaikki ne pyöräilijät, jotka ovat voittaneet Ranskan ympäriajon viisi kertaa tai useammin, ovat myös voittaneet Dauphiné Libéré -kilpailun.


title: Critérium du Dauphiné

text: Vuonna 1947 järjestetyn ensimmäisen Dauphiné Libéré -kilpailun voitti puolalainen Eduard Klablinski. Nello Lauredi, Luis Ocaña, Charly Mottet, Bernard Hinault ja Chris Froome ovat voittaneet kilpailun useimmin, kukin kolme kertaa.


title: Critérium du Dauphiné

text: Lance Armstrong käytti Dauphiné Libéréä valmistautumiskilpailunaan Ranskan ympäriajoon. Hän voitti kilpailun vuosina 2002 ja 2003, mutta hävisi vuonna 2004 Iban Mayolle, joka ratkaisi voittonsa vahvalla esityksellään Mont Ventoux'n nousussa. Vuonna 2005 Armstrong oli neljäs jääden 59 sekuntia voittajasta, Euskaltel-Euskadi-tallin Íñigo Landaluzesta. Armstrongin saavutukset on myöhemmin hylätty doping-tuomion myötä.


title: Jussi Rainio

text: Juho Reino "Jussi" Rainio (vuoteen 1897 Johan Reinhold Lundén, (5. huhtikuuta 1878 Maaria – 10. toukokuuta 1918 Pori) oli suomalainen toimittaja, osuustoimintamies ja kansanedustaja.


title: Jussi Rainio

text: Kansakoulun käynyt Rainio aloitti työuransa 1890-luvun alussa juoksupoikana Uuden Auran kirjapainossa Turussa ja oli myöhemmin sen palveluksessa myös kirjaltajana. Vuodet 1903–1904 hän toimi Pellervo-Seuran neuvonantajana ja vielä vuonna 1904 Riihimäellä osuuskaupan hoitajana. Vuosina 1904–1906 Rainio oli Turussa muun muassa Vähäväkisten osuusliikkeen johtajana sekä Auta itseäsi -lehden päätoimittajana. Poriin hän muutti 1906, työskennellen aluksi Sosialidemokraatin toimittajana sekä myöhemmin lehden päätoimittajana 1908–1914. Suomen Sosiaalidemokraattisen Puolueen kansanedustajana hän oli Turun läänin pohjoisesta vaalipiiristä vuosina 1911–1913.


title: Jussi Rainio

text: Sisällissodan aikana Rainio toimi Porissa Osuusliike Kansan toisena johtajana. Hänet pidätettiin sodan loppuvaiheessa 5. toukokuuta ja teloitettiin muutamaa päivää myöhemmin Porin raatihuoneen vankityrmässä, vaikka Rainio oli itse vastustanut aseellisen taisteluun ryhtymistä, eikä myöskään kuulunut punakaartiin. Hänen teloituksensa motiiviksi on asiakirjoihin merkitty "valtiolliset syyt", mutta murhan taustalla saattoivat olla Rainion kärkkäät ”Jäärä”-nimimerkillä julkaisemat lehtikirjoitukset, jotka eivät aina miellyttäneet kaupungin porvaristoa. Vuosina 1908–1909 Rainio kävi kiivasta sanailua tuolloin vielä vanhasuomalaisiin kuuluneen Algot Untolan kanssa, joka kirjoitti "Satakunta"-lehteen useilla eri nimimerkeillä sekä vielä myöhemmin nimimerkkiä ”Korppi” käyttäneen "Satakunnan Sanomien" päätoimittajan Antero Lammisen kanssa. "Sosialidemokraatin" seuraajaksi perustetun "Uuden Ajan" päätoimittaja Vilho Rantanen on kertonut, että Rainion murhan syynä olivat juuri hänen ”Jäärä”-nimimerkillä laatimat kirjoituksensa. Rantasen mukaan Rainion hakivat Luvian murretta puhuneet suojeluskuntalaiset, jotka hieman myöhemmin surmasivat hänet raa'sti raatihuoneen tyrmässä.


title: Jussi Rainio

text: Jussi Rainio on haudattu Poriin Käppärän hautausmaalle.


title: Jussi Rainio

text: Maarian kunnassa syntyneen Rainion vanhemmat olivat itsellinen Reinhold Rainio ja Augusta Serafia Liisantytär. Hän oli vuodesta 1901 lähtien naimisissa Fanny Amanda Taatilan kanssa. Rainion sisar oli vuonna 1937 Neuvostoliitossa teloitettu kansanedustaja Aino Forsten.


title: Jussi Rainio

text: Jussi ja Fanny Rainiolla oli neljä lasta. Teloituksen jälkeen Rainion perhe muutti Väinö Tannerin avustamana Helsinkiin, jossa Tanner myös järjesti heille työpaikkoja. Jussi Rainion tytär Lyyli Rainio (1902–1968) oli Arvo Poika Tuomisen puoliso.


title: Polarvox

text: Polarvox Oy (vuoteen 1976 Reeb Oy) oli vuonna 1973 perustettu suomalainen äänitteiden kustannusyhtiö. Sen katsotaan olleen yksi Finnvoxin läheisyhtiöistä, koska se toimi Finnvoxin naapurina ja sillä oli osin sama omistajakunta. Kuten Finnvoxilla, niin myös Polarvoxilla oli asiakkainaan merkittävä joukko Suomen eturivin muusikoita, kuten Pelle Miljoona ja Tommi Läntinen.


title: Polarvox

text: Polarvoxissa artistien kiinnittämisestä vastasi muun muassa rumpalinakin tunnettu Ande Päiväläinen.


title: Polarvox

text: Patentti- ja rekisterihallituksen Yritystietojärjestelmän mukaan Polarvox Oy asetettiin selvitystilaan 1. syyskuuta 2009. Yhtiö poistettiin kaupparekisteristä vuonna 2012.


title: Yumileidi Cumbá

text: Yumileidi Cumbá (s. 11. helmikuuta 1972, Guantánamo, Kuuba) on kuubalainen kuulantyöntäjä.


title: Yumileidi Cumbá

text: Cumbá osallistui 1992 Soulin nuorten MM-kisoihin, joissa sijoittui kuulassa neljänneksi tuloksella 17,06. Seuraavana vuonna hän oli toinen Keski-Amerikan mestaruuskilpailuissa. 1994 hän voitti Lissabonissa nuorten MM-hopeaa tuloksella 18,09. Seuraavana vuonna hän voitti pronssia Pan-Amerikan kisoissa, mutta karsiutui Göteborgin MM-kisoissa. Atlantan olympialaisissa 1996 hän karsiutui tuloksella 18,55.


title: Yumileidi Cumbá

text: Cumbá voitti 1998 Keski-Amerikan mestaruuden ja sijoittui yleisurheilun maailmancupissa neljänneksi työnnettyään 18,76. Seuraavana vuonna hän työnsi kuudenneksi Maebashin sisäratojen MM-kisoissa. Samana vuonna hän voitti Universiadit, sijoittui toiseksi Pan-Amerikan mestaruuskilpailuissa ja kuudenneksi Sevillan ulkoratojen MM-kisoissa. Hän oli kuudes myös Sydneyn olympialaisissa 2000.


title: Yumileidi Cumbá

text: Cumbá sijoittui viidenneksi Lissabonin sisäratojen MM-kisoissa 2001. Saman vuoden Edmontonin ulkoratojen MM-kisoissa hän oli kahdeksas, jonka jälkeen hän voitti Universiadit tuloksella 18,90. Seuraavana vuonna Cumbá työnsi toiseksi yleisurheilun maailmancupissa tuloksella 19,14. Vuonna 2003 hän oli Birminghamin sisäratojen MM-kisoissa kuudes tuloksella 19,19, mutta karsiutui Pariisin ulkoratojen MM-kisoissa. Vuonna 2004 hän voitti hopeaa Budapestin sisäratojen MM-kisoissa työnnettyään 19,31. Myöhemmin samana vuonna hän voitti Ibero-Amerikan mestaruuden tuloksella 19,97 sekä olympiakultaa Ateenan olympialaisissa tuloksella 19,59.


title: Yumileidi Cumbá

text: Vuonna 2005 Cumbá oli neljäs Helsingin MM-kisoissa ja kuudes . Seuraavana vuonna hän työnsi Moskovan sisäratojen MM-kisoissa viidenneksi, kolmanneksi ja yleisurheilun maailmancupissa kolmanneksi. Osakan MM-kilpailuissa 2007 hän oli kahdestoista. Seuraavana vuonna hän karsiutui loppukilpailusta Pekingin olympialaisissa.


title: Yumileidi Cumbá

text: Lähde: IAAF


title: Emil Danielsson

text: Emil Danielsson (7. elokuuta 1882 Tula, Venäjä – 16. heinäkuuta 1967 Helsinki) oli suomalainen taidemaalari.


title: Emil Danielsson

text: Emil Danielssonin isä Gustaf Adolf Danielsson oli kotoisin Tenholasta läntiseltä Uudeltamaalta, josta hän päätyi työn mukana ensin Turkuun, sieltä Pietariin ja lopulta työnjohtajaksi kenraaliluutnantti, vapaaherra Carl August Standertskjöldin vuokraamaan asetehtaaseen Tulaan. Lapsena Emil muutti vanhempineen Suomeen.


title: Emil Danielsson

text: Aikuisena Emil Danielsson asui talvisin Turussa, Tampereella ja Helsingissä ja kesäisin Karkussa. Hän opiskeli ensin Turun lyseossa ja 1900-luvun alussa Turun piirustuskoulussa. Karkun Pirunvuorelle hän rakennutti kivisen ateljeelinnan vuonna 1906, jossa työskenteli vuosikymmenet ja alkuun myös asui. Linna on rakennettu ilman liitosmateriaalia siten, että kivet muotoiltiin käsityökaluilla toisiinsa sopiviksi. Taiteilijan tunnetuimmat työt ovatkin maisemamaalauksia, joista useat kuvaavat Pirunvuoren maisemia. Danielsson maalasi myös paljon muotokuvia.


title: Emil Danielsson

text: Danielsson osallistui useisiin yhteisnäyttelyihin vuosina 1901–1954 ja piti lisäksi muutamia yksityisnäyttelyjä vuosina 1910–1935.


title: Emil Danielsson

text: Vuonna 1913 Emil Danielsson avioitui Kirkkonummelta kotoisin olleen Saga Aurora Andelinin (1885–1983) kanssa. Heillä ei ollut lapsia.


title: Emil Danielsson

text: Emil Danielsson menehtyi keuhkosyöpään muutamaa viikkoa ennen 85-vuotissyntymäpäiväänsä. Saga Danielsson lahjoitti Pirunvuoren kivilinnan ja joukon miehensä teoksia vuonna 1975 Tyrvään seudun Kotiseutuyhdistykselle, joka luovutti ne vuonna 1990 silloiselle Vammalan kaupungille.


title: Korn (albumi)

text: KoЯn on Kornin ensimmäinen studioalbumi, joka julkaistiin 24. lokakuuta 1994. Albumia on myyty yli 10 000 000 kappaletta maailmanlaajuisesti ja se on myynyt kaksinkertaista platinaa kotimaassaan Yhdysvalloissa. Se nousi n. vuoden päästä julkaisustaan Yhdysvaltojen albumilistan ykköseksi. Albumin genreksi yleensä myönnetään nu metal. Vaikutteita albumissa on mm. rapista, punk rockista, heavy metalista, vaihtoehtorockista, death metalista ja funkista sekä jopa hieman jazzista. Suurimpina yhtye-/artistivaikuttajina mm. Rage Against the Machine, Pantera, Helmet, Faith No More ja Jane's Addiction.


title: Korn (albumi)

text: Albumi oli merkittävä julkaisu uudenlaisen metalin, kuten vaihtoehto- ja nu metalin kehityksessä . Vaikka kyseinen albumi ei julkaisuaikanaan saavuttanut kummoista menestystä se sai kuitenkin myöhemmin arvostusta yhtyeen aktiivisen keikkalun ansiosta 1994-1995 ja nykyään albumia pidetäänkin fanien keskuudessa erittäin merkittävänä julkaisuna. "Blind", "Clown", "Shoots and Ladders", ja "Need To" julkaistiin singleinä, joista kolme ensimmäistä ovat nousseet jonkin sortin klassikoiksi yhtyeen tuotannossa. Musiikkivideot on tehty kappaleista "Blind", "Clown" ja "Shoots and Ladders" sekä epävirallinen kappaleesta "Faget", joka on julkaistu ainoastaan yhtyeen videotallenteissa "Who Then Now" ja "Deuce".


title: Korn (albumi)

text: Äänimaailma levyllä on raskaampi ja sisältää eniten kitarariffipohjaista soitantaa, jotka ovat jääneet hieman vähemmälle myöhemmillä yhtyeen julkaisuilla. Albumilla esitellään Kornille myös erittäin ominaiset elementit, kuten alavireiset, raskaat, mutta yksinkertaiset kitarariffit, funktyyliset basso-osiot, scat-tyyppinen raivoava laulanta, rytmikäs mutta aggressiivinen rumputyöskentely sekä rauhallisemmat kertosäkeet, joista kontrastina erittäin äänekkäät kertosäkeet. Näistä elementeistä myöhemmin vaikutteita ottivat mm. yhtyeet Limp Bizkit ja Slipknot.


title: Korn (albumi)

text: Yhtye sai Grammy-ehdokkuuden kappaleesta "Shoots and Ladders" vuonna 1996.


title: Korn (albumi)

text: "KoЯn" sisältää paljon karkeaa kielenkäyttöä, jonka takia se sai Parental Advisory leiman. Albumia myydään myös versiona, jonka kansi ei sisällä kyseistä leimaa.


title: Korn (albumi)

text: Albumin sanoitukset ovat suurimmilta osilta laulajan Jonathan Davisin huonoja elämänkokemuksia, kuten huumeista ja nuoruuden pahoista muistoista. Esimerkiksi "Need To" kertoo parisuhteen tuottamista kommunikaatio-ongelmista, "Blind" kertoo Jonathanin huumeidenkäytöstä nuorempana. "Shoots and Ladders" kertoo kuinka pienet lapset eivät tiedä lastenlorujen alkuperäisiä negatiivisia viestejä. "Faget" on sanojensa puolesta kenties yksi Jonathan Davisin henkilökohtaisimmista kappaleista, sillä se kertoo hänen osastaan koulukiusattuna ja häntä monesti haukuttiin homoksi, josta kappaleen titteli. Mutta kenties järkyttävin sisältö lienee kappaleessa "Daddy", joka kertoo Davisin lapsuuden vihasta vanhempiaan kohtaan koska eivät uskoneet että häntä käytettiin seksuaalisesti hyväksi. Kappale päättyykin Davisin noin kolmen minuutin nyyhkintään.Albumin sessioissa saatiin valmiiksi myös monia muita kappaleita, mutta ne karsittiin pois lopullisesta versiosta.


title: Korn (albumi)

text: Kappale "Faget" aiottiin julkaista singlenä radiosoittoon, mutta sitä ei julkaistu hieman arkaluonteisen aiheensa ja kielenkäyttönsä takia.


title: Wayne Allard

text: Alan Wayne Allard (s. 2. joulukuuta 1943) on yhdysvaltalainen republikaanisen puolueen poliitikko. Hän istui Yhdysvaltain senaatissa Coloradosta vuodesta 1997 vuoteen 2009.


title: Wayne Allard

text: Allard syntyi Fort Collinsissa ja on varsinaiselta ammatiltaan eläinlääkäri. Hän oli ennen senaattorinuraansa istunut vuodesta 1991 Yhdysvaltain edustajainhuoneen jäsenenä.


title: Wayne Allard

text: Allard pääsi Yhdysvaltain senaattiin viiden prosenttiyksikön äänierolla Tom Stricklandiin. Hänet valittiin uudelleen vuonna 2002. Hän ei asettunut enää ehdolle vuonna 2008.


title: Marsin vuodenajat

text: Marsin vuodenajat ovat sen akselin kallistuman takia toistuvia vuosittaisia ajanjaksoja, jolloin planetaarinen säätila muuttuu. Marsilla on Maan tapaan neljä vuodenaikaa. Marsin vuodenajat havaitaan muutoksista pohjoisessa ja eteläisessä napalakissa, pilvissä ja tumman pölyn vaelluksena Marsin pinnalla vuodenaikatuulien mukaan. Marsissa tapahtuu säämuutoksia helposti, koska sen ohut ilmakehä on herkkä vesihöyry- ja hiilidioksidipitoisuuden muutoksille.


title: Marsin vuodenajat

text: Marsin vuoden pituus on 1,88 Maan vuotta eli noin 687 Maan päivää. Siten vuodenajat Marsissa ovat Maan vuodenaikoja pidempiä. Marsin vuorokausi sol (24 tuntia, 39 minuuttia ja 36 sekuntia) on hieman Maan vuorokautta pidempi. Marsin solia kohti tulee keskimäärin 371 kaloria/cm2/sol säteilyä, kun taas Maahan 839 cal/cm2/päivä. Ero johtuu siitä, että Mars on keskimäärin 1,52 kertaa niin kaukana Auringosta kuin maa.. Kun lisäksi Marsin harvan kaasukehän aiheuttama kasvihuoneilmiö on vähäinen, on Marsin ilmasto huomattavasti Maan ilmastoa kylmempi.


title: Marsin vuodenajat

text: Marsin vuodenaikoihin vaikuttaa lähinnä planeetan akselin on kaltevuus sen ratatasoon nähden. Koska planeetan akseli osoittaa planeetan ratakierroksen aikana aina samaan suuntaan, Aurinko lämmittää välillä enemmän planeetan pohjoista, välillä enemmän eteläistä pallonpuoliskoa. Marsin soikean radan takia sen etäisyys Auringosta vaihtelee välillä 1,38-1,66 AU ja eksentrisyys on näin ollen 0,093. Marsin ollessa soikean radan takia kauempana Auringosta se liikkuu hitaammin ja etelässä on talvi. Siksi Marsin eteläisen pallonpuoliskon talvi on kylmempi ja pidempi (177 solia) kuin pohjoisen talvi (156 solia). Siten Marsin eteläinen napalakki kasvaa talvella suuremmaksi kuin pohjoinen napalakki. Marsin radan soikeus ja asento muuttavat myös pallonpuoliskojen keväiden pituutta siten, että Marsin pohjoisen kevät on pitkä (194 solia) ja eteläinen kevät lyhyt (142 solia).


title: Marsin vuodenajat

text: Marsin yleistä vuodenaikaa kuvataan pituusasteella Ls, joka ilmaisee Marsin sijainnin Aurinkoa kiertävällä radallaan. Ls on 0°, kun pohjoisessa on kevätpäiväntasaus ja etelässä syyspäiväntasaus (päivä ja yö yhtä pitkät). "Ls":n muutoksen myötä muuttuvat Marsin akselin suunta Auringon suhteen sekä Marsin ja Auringon välinen etäisyys, koska Mars kiertää Aurinkoa melko soikealla radalla akseli kallellaan tiettyä taivaanpallon kohtaa kohti. Marsin sijainti radallaan ja vuodenaika on siis sidoksissa toisiinsa. Vuoden kierron kuluessa astelukema Ls ensin kasvaa ja saavutettuaan 360° astetta (Marsin kierrettyä radallaan täyden ympyrän) Ls nollautuu.


title: Marsin vuodenajat

text: Mars on perihelissä eli lähimpänä Aurinkoa pohjoisen talvella (etelän kesällä) sijainnissa Ls = 250,87° saaden 1,45-kertaisen määrän Auringon säteilyä verrattuna radan etäisimmässä paikassa olevaan apheliin, joka on pohjoisen kesällä (etelän talvella) sijainnissa Ls = 70,87°. Juuri perihelin jälkeen Marsin ollessa sijainnissa Ls=260° alkaa Marsin pahin pölymyrskykausi. Pölymyrskyjä on Marsissa noin välillä Ls=250-355°


title: Marsin vuodenajat

text: Vuodenajat vaikuttavat Marsin napalakkeihin kasvattaen ja kutistaen näitä siten, että talvisin napalakit ovat suurempia ja kesäisin pienempiä. Eteläisen ja pohjoisen puoliskon vuodenajat ovat vastakkaiset.


title: Marsin vuodenajat

text: Marsin pohjoinen hiilidioksidinapalakki alkaa kasvaa syyspäiväntasauksen tienoilla (Ls 180°) kasvaen laajimmilleen (Ls 325°) ja on taas sublimoitunut takaisin kaasukehään Marsin asemassa Ls 70°.


title: Marsin vuodenajat

text: Marsin eteläinen napalakki laajenee jopa eteläiselle leveydelle 50°. Eteläinen hiilidioksidinapalakki alkaa kasvaa Marsin etelän syksyllä, kun Ls=45°, on suurimmillaan kevättalvella, kun Ls=145° ja on sublimoitunut takaisin alkukesästä kaasukehään, kun Ls=235°.


title: Marsin vuodenajat

text: Marsin "ilmanpaine" eli kaasukehänpaine vaihtelee, kun Marsin kaasukehän hiilidioksidi sitoutuu vuodenajan mukaan jompaankumpaan napalakkiin. Alla olevassa taulukossa on Viking Lander 1:n vuoden aikana mittaama Marsin ilmanpaine, joka näytäisi vaihtelevan seitsemästä melkein yhdeksään millibaariin.


title: Jesse Helms

text: Jesse Alexander Helms, Jr. (18. lokakuuta 1921 Monroe, Pohjois-Carolina – 4. heinäkuuta 2008 Raleigh, Pohjois-Carolina) oli yhdysvaltalainen republikaanisen puolueen poliitikko. Maansa modernin kristillisen oikeiston johtohahmoihin luettu Helms istui yhtämittaisesti vuosina 1973–2003 Yhdysvaltain senaatin jäsenenä Pohjois-Carolinasta. Terveyssyistä hän ei ollut ehdolla enää vuonna 2002.


title: Jesse Helms

text:
Helms tuki voimakkaasti kotiosavaltionsa tupakanviljelyä ja tupakkateollisuus puolestaan häntä.
Hän vastusti 1983 Martin Luther Kingin päivän julistamista juhlapäiväksi, koska Kingillä oli yhteyksiä kommunisteihin.


title: Jesse Helms

text: Vuonna 1987 Helms sai aikaan "Helmsin lisäyksen" lakiin, joka kehotti presidenttiä lisäämään HIV:n niiden sairauksien joukkoon, joiden kantajia ei päästetä matkustamaan tai muuttamaan USA:han. Helms vastusti erityisesti AIDS:in tutkimusta ja hoitoa sillä perusteella että tautitapaukset johtuvat sodomiasta.


title: Jesse Helms

text: Hänellä oli läheiset suhteet elsalvadorilaiseen antikommunistiseen konservatiivipoliitikkoon Roberto D'Aubuissoniin ja hänen ARENA-puolueeseensa. Helms puolusti kuolemanpartioiden johtamisesta syytettyä D'Aubuissonia sanomalla että hän on uskonnollinen ja yritysystävällinen mies. Helms tuki myös vahvasti Chilen Augusto Pinochetia. Vuonna 1996 hän ajoi läpi Dan Burtonin kanssa ns. Helms-Burton Actin, joka vahvisti Kuuban kauppasaartoa myös ulkomaisiin yhtiöihin, jotka tekivät kauppaa Kuuban kanssa ja hyötyivät Kuuban 1959 kansallistamasta yhdysvaltalaisesta omaisuudesta.


title: Jesse Helms

text: Vuoden 1994 vaalien jälkeen Helms valittiin senaatin ulkoasiainkomitean johtoon ja hän sai jäädytettyä USA:n YK:n jäsenmaksut, jollei järjestöä uudistettaisi.


title: Jesse Helms

text: Ikääntynyt Helms kärsi vaskulaarisesta dementiasta. Hän oli kuollessaan 86-vuotias.


title: Life Is Peachy

text: Life Is Peachy on yhdysvaltalaisen yhtyeen Kornin toinen studioalbumi. Immortal Records ja Epic Records julkaisivat sen 15. lokakuuta 1996, ja sitä on myyty maailmanlaajuisesti yli 6 000 000 kappaletta. Yhdysvalloissa se on saanut tuplaplatina statuksen. Julkaisuaikanaan se nousi Yhdysvaltojen listalle sijalle 3. Suomessa albumi nousi sijalle 24.


title: Life Is Peachy

text: Albumin tuotti Ross Robinson, joka tuotti myös yhtyeen ensimmäisen levyn, "Kornin". Korn-logo muuttui alkuperäisestä, mutta vanha otettiin takaisin Follow the Leaderilla. Levy sisältää pääasiassa yhtä synkkää teemaa kuin edeltäjänsä, mutta asiat on tehty ikään kuin "sekopäisemmin". Kuten myös aikaisempi albumi "Korn" myös "Life Is Peachy" oli erittäin suuressa avainasemassa nu metalin kehityksessä. Albumilla vierailee Deftonesista tunnettu laulaja Chino Moreno Ice Cube coverissa "Wicked". Albumin kappaleista "A.D.I.D.A.S.", "Good God" ja "No Place to Hide" tehtiin singlet ja edellä mainitusta kappaleesta musiikkivideo. Lisäksi kappale "Ass Itch" on aikaisempi versio kappaleesta "A.D.I.D.A.S.".


title: Life Is Peachy

text: "No Place to Hide" sai Grammy ehdokkuuden parhaasta metalliesityksestä vuonna 1998.


title: Life Is Peachy

text: Kaikki kappaleet kirjoittanut Korn, ellei toisin mainittu.


title: Life Is Peachy

text: Alkuperäinen julkaisu sisälsi myös bonus-levyn. Sen oli tarkoitus promotoida Kornin tulevaa kiertuetta, ja sisälsi kappaleen kaikilta kiertueen yhtyeiltä: Kornilta, The Urgelta ja Incubusilta.


title: Mary Surratt

text: Mary Elizabeth Eugenia Jenkins Surratt (1823 – 7. heinäkuuta 1865) oli yhdysvaltalainen, joka tuomittiin kuolemaan osallisuudesta Abraham Lincolnin murhaan.


title: Mary Surratt

text: Surratt jäi kiinni pian Lincolnin kuoleman jälkeen keväällä 1865. Hänet tuomittiin maanpetoksesta, salaliitosta sekä murhan suunnittelusta 30. kesäkuuta ja hirtettiin pian sen jälkeen. Elämänsä viimeiset tunnit hän vietti papin kanssa.


title: Athirson

text: Athirson, koko nimeltään Athirson Mazzoli e Oliveira, (s. 16. tammikuuta 1977, Rio de Janeiro, Brasilia) on brasilialainen jalkapalloilija, joka edustaa saksalaista Bayer 04 Leverkusenia. 182 senttimetriä pitkän Athirsonin pelipaikka on vasemmalla laidalla, useimmiten puolustajana, mutta hän on pelannut myös keskikenttäpelaajana.


title: Athirson

text: Athirson on Flamengon kasvatti, ja hän on viettänyt seurassa myös suurimman osan ammattilaisurastaan. Hän on kuitenkin edustanut myös Santosia, Juventusta sekä Cruzeiroa. Brasilian maajoukkueessa Athirson pelasi vuosina 1999–2003 19 ottelua ja teki niissä kaksi maalia.


title: Follow the Leader

text: Follow the Leader on yhdysvaltalaisen Korn-yhtyeen kolmas studioalbumi. Albumia on myyty maailmanlaajuisesti yli 14 000 000 kappaletta, joista 7 miljoonaa Yhdysvalloissa, joten se on yhtyeen eniten myyty albumi. Se julkaistiin 18. elokuuta 1998. Levyä pidetään yleisesti yhtyeen läpimurtoalbumina. Se on myös yhtyeen ainut albumi, jota ei myydä iTunesissa. Yhdysvalloissa ja Kanadassa albumi meni suoraan listaykköseksi. Suomessa se nousi albumilistan sijalle 4.


title: Follow the Leader

text: Albumilla yhtye erkani huomattavasti poispäin raskaista kitarariffipohjaisista kappaleista ja erittäin arkaluonteisista aihepiireistä. Albumi sisältää singleinäkin julkaistut hitit "Got the Life" ja "Freak on a Leash", jotka kuuluvat yhtyeen tunnetuimpiin kappaleisiin. Albumilla vierailevat Ice Cube ja Limp Bizkitin keulakuva Fred Durst, joista jälkimmäinen ohjasi yhtyeen musiikkivideon "Falling Away from Me".


title: Follow the Leader

text:
Albumi alkaa raidasta 13, 12 ensimmäistä kappaletta on hiljaisuutta, jota kestää yhteensä minuutin. Albumi
Singlet


title: Pi (elokuva)

text: Pi ("π") on vuonna 1998 valmistunut yhdysvaltalainen psykologinen trillerielokuva, jonka on ohjannut ja käsikirjoittanut Darren Aronofsky. Elokuvan nimi viittaa matemaattiseen vakioon pii. Elokuva kertoo matemaattisesta nerosta Maximillian Cohenista, joka arvelee kaikkien luonnon asioiden olevan ymmärrettävissä lukujen avulla.


title: Joan Laporta

text: Joan Laporta i Estruch (s. 29. kesäkuuta 1962 Barcelona, Katalonia, Espanja) on katalonialainen juristi. Hän toimi urheiluseura FC Barcelonan puheenjohtajana vuosina 2003–2010.


title: Joan Laporta

text: Laporta on valmistunut Barcelonan yliopistosta.


title: Tekoelämä

text: Tekoelämä eli keinoelämä () on elollisen kaltainen keinotekoinen järjestelmä. Tekoelämään liittyvät järjestelmät ovat monesti elämää tai joitain sen piirteitä jäljitteleviä tietokoneohjelmia tai robotteja. Tekoelämää tutkivan tieteen- ja tekniikan alan tarkoituksena on lisätä ymmärrystä elämästä, ja toisaalta hyödyntää elämän periaatteita tekniikassa. Tekoelämän tutkimus on vielä vakiintumatonta ja hyvin poikkitieteellistä. Se käsittää niin biologisten järjestelmien simuloinnit kuin tietokoneviruksetkin.


title: Tekoelämä

text: Keinoelämä jaetaan muodostavan materiaalin perusteella tavallisesti kolmeen luokkaan:


title: Tekoelämä

text: Suurin osa keinoelämän tutkimuksesta on tietokonepohjaista.


title: Tekoelämä

text: Keinoelämä mahdollistaa elämän ja sen evoluution tutkimisen kontrolloidussa ympäristössä. Evoluution nopeus on myös riippuvainen ainoastaan tietokoneen suorituskyvystä ja simuloidun elämän monimutkaisuudesta, joten tietokoneiden suorituskyvyn jatkuvasti kasvaessa tutkimus helpottuu.


title: Tekoelämä

text: Keinoelämän evoluution avulla voidaan yksinkertaisesta alkujärjestelmästä päästä emergenssin kautta monimutkaiseen, erilaisia tehtäviä suorittavaan järjestelmään evolutiivisia algoritmeja käyttäen. Evoluutiota voidaan ohjata palkitsemalla oikein tehtävän suorittaneet eliöt.


title: Tekoelämä

text: Vuosikymmenten kuluessa on kehitetty kirjava joukko ohjelmia, jotka jollain tavoin, tarkasti tai epätarkasti, vaihtelevalla menestyksellä, koettavat jäljitellä luonnossa olevaa elämää tai joitain siihen liittyviä lainalaisuuksia.


title: Tekoelämä

text: Näitä ovat muun muassa


title: Tekoelämä

text: Varhaisimpia keinoelämän olioita oli laatikoista koostuvat Karl Simsin kehittämät oliot, jotka kehittyivät ja kilpailivat tietokoneen sisällä. Evoluutio synnytti käärmemäisen uimarin ilman ennakkotietoa siitä, miten kannattaisi liikkua.


title: Tekoelämä

text: Göteborgin yliopistossa ovat Kristian Lindgren ja Mats Nordahl tutkineet peliteorian mukaisten eloonjäämisstrategioiden kehitystä yksinkertaisella matemaattisella mallilla. Mallissa parhaiten menestyneet tuottavat muita enemmän jälkeläisiä. Näin malli on eräänlainen "lisääntymispeli". Erikoista tässä pelissä on moniin muihin aiempiin "evoluutiopeleihin" verrattuna se, että toisten yksilöiden teot vaikuttavat toisiin yksilöihin niin kuin "vangin dilemmassa". Oliolla on kaksi perusstrategiaa, yhteistyö ja luovuttaminen. Peli ei jäljittele kovin hyvin oikeata biologista systeemiä. Pelissä eliöillä on muisti, kyky tehdä virheitä ja niin edelleen. Mutaatiot muuttavat eliöiden strategioita. Näiden mutkikkaiden strategiapelien mukaan esiintyy vakaita tiloja, jossa tietyt strategiat hallitsevat pitkään, ja epävakaita jaksoja, jolloin syntyy ja kuolee nopeasti uusia strategioita.


title: Tekoelämä

text: Stuart A. Kauffman on tutkinut geenien vuorovaikutuksia. Geeni voi olla joko aktiivinen tai ei. Geenit voivat Kauffmannin malleissa vaikuttaa toisiinsa Boolen algebran mukaisesti. Näin syntyy vakaita geenien toimintoja, ja eräänlaisia värähtelijöitä, jotka tuottavat vuorotellen yhtä ominaisuutta, vuorotellen toista


title: Tekoelämä

text: Keinoelämä on keinotekoinen, monesti tietokoneen sisään luotu ohjelmallinen järjestelmä, johoin liittyy seuraavia ominaisuuksia.Joitain elämän piirteitä, joita saatetaan mallintaa keinoelämässä


title: John Mytton

text: John Mytton (30. syyskuuta 1796 - 29. maaliskuuta 1834) oli englantilainen Shropshiressä asunut kartanonomistaja. Hän tuli kuuluisaksi erityisen tuhlaavaisesta elämäntyylistään sekä eriskummallisista tempauksistaan.


title: John Mytton

text: Mytton oli lapsena villi ja tottelematon. Hänen isänsä oli rikas, ja hän tottui saamaan kaiken haluamansa. Hänen vilkas mielikuvituksensa kannusti häntä mitä kummallisimpiin temppuihin ja kokeiluihin.


title: John Mytton

text: John Mytton oli hyvin sosiaalinen ihminen, ja hän piti mielellään kutsuja. Joskus hänellä oli tapana tulla karhun selässä saliin, jossa vieraat odottivat. Kerran karhu puraisi Myttonia jalkaan. Myttonilla oli myös tapana ajella vaunuilla täyttä vauhtia pellolla ja näin testata, kuinka kovaa ne kulkevat.


title: John Mytton

text: Myttonin elämän kaksi intohimoa olivat alkoholin juominen ja kettujahti. Myttonilla oli tapana juoda kahdeksan pulloa konjakkia ja portviiniä päivässä. Metsästäessään pakkasella hän oli joko vähissä vaatteissa tai kokonaan alasti. Lisäksi Mytton oli erittäin antelias mies. Hänellä oli tapana heitellä setelinippuja ystävilleen ja palvelijoilleen.


title: John Mytton

text: Huolettoman elämäntyylinsä takia Mytton oli 15 vuodessa tuhlannut koko omaisuutensa. Hän kuoli 37-vuotiaana Kings-Bench -oikeusistuimen tuomittua hänet velkavankeuteen vuonna 1834.


title: Sverker Åström

text: Carl Sverker Åström (30. joulukuuta 1915 Uppsala – 26. kesäkuuta 2012 Tukholma) oli ruotsalainen diplomaatti.


title: Sverker Åström

text: Åströmin ollessa vielä teini-ikäinen hänen lakimiesisänsä kuoli ja elättäjäksi jäi äiti. Åström valmistui Uppsalan yliopistosta ja aloitti uransa Ruotsin ulkoministeriössä vuonna 1939. Hän toimi Neuvostoliiton-lähetystössä 1940–1943, ensin Moskovassa ja kaupunkia lähestyneen toisen maailmansodan itärintaman takia sitten Kuibyševissä, jonne useimmat muutkin lähetystöt joutuivat siirtymään.


title: Sverker Åström

text: Åström toimi maansa Yhdistyneiden kansakuntien -suurlähettiläänä 1964–1970 ja sen jälkeen kaksi vuotta Ruotsin pääneuvottelijana Euroopan yhteisössä. Hän oli ulkoministeriön kabinettipäällikkönä 1972–1977 ja suurlähettiläänä Ranskassa 1978–1982. Poliittisesti Åström oli sosiaalidemokraatti ja Olof Palmen läheinen ystävä.


title: Sverker Åström

text: Åström julkaisi vuonna 1992 omaelämäkertateoksen "Ögonblick: från ett halvsekel i UD-tjänst". Hän tuli vuonna 2003 esiin avoimesti homoseksuaalina ja totesi, ettei ollut voinut kertoa tätä aiemmin diplomaattiuransa vuoksi. Ruotsalainen QX-lehti valitsi Åströmin Vuoden homoksi 2004.


title: Valkoiset sotilaat

text: Valkoiset sotilaat on suomalaisen punkrock-yhtye Loose Prickin debyyttialbumi. Sen julkaisi vuonna 1980 Poko Rekords.


title: Issues

text: Issues on Kornin neljäs studioalbumi, joka julkaistiin 16. marraskuuta 1999. Sitä on myyty maailmanlaajuisesti yli 11 000 000 kappaletta. Albumi debytoi Yhdysvalloissa Billboard 200 -listan ensimmäisellä sijalla, ja Suomessa se nousi virallisen albumilistan sijalle 4.


title: Issues

text: Albumi sisälsi neljä erilaista kansikuvaa, jotka oli suunnitellut Kornin fanit, jotka osallistuivat MTV:n kilpailuun (voittaneen kannen oli suunnitellut Alfredo Carlos). Albumi on Kornin ensimmäinen, jossa ei ole piilotettua kappaletta. Se on myös Kornin ensimmäinen albumi joka ei suoranaisesti viittaa lapsiin.


title: Issues

text: Kappaleista "Falling Away from Me", "Make Me Bad" ja "Somebody Someone" tehtiin singlet ja musiikkivideot, joista kappaleen "Falling Away from Me" ohjasi Limp Bizkitin Fred Durst.


title: Etkö rakastaisi, että joku rakastaisi

text: Etkö rakastaisi, että joku rakastaisi on suomalaisen punkrock-yhtye Loose Prickin toinen ja viimeinen albumi. Sen julkaisi vuonna 1981 Poko Rekords.


title: Silja Rantanen

text: Silja Irene Rantanen (s. 30. heinäkuuta 1955 Helsinki) on suomalainen taidemaalari.


title: Silja Rantanen

text: Rantanen opiskeli 1974–1976 Helsingin teknillisessä korkeakoulussa arkkitehtiosastolla ja 1976–1980 Suomen Taideakatemian koulussa maalauslinjalla. Rantanen oli Taideteollisen korkeakoulun opettajana 1983–1986 ja professorina Kungliga Konsthögskolanissa 1994–1995. Rantanen toimi Kuvataideakatemian maalaustaiteen professorina vuosina 2009–2015.


title: Silja Rantanen

text: Rantasen maalausten aiheet liittyvät tilan merkitykseen ja kokemiseen, joita hän tarkastelee abstraktin käsitteellisessä muodossa. Hän debytoi Helsingissä 1971 ja on osallistunut kotimaisiin yhteisnäyttelyihin vuodesta 1977 alkaen.


title: Silja Rantanen

text: Rantasen maalausten voidaan katsoa edustavan postmodernismia, vaikka hänet luetaan yleensä myös merkittävien suomalaisten uusekspressionistien ryhmään yhdessä Marika Mäkelän ja Leena Luostarisen kanssa. Rantanen käsittelee tuotannossaan arkkitehtonisia muotoja ja tiloja. Maalausten muotokieli koostuu usein arkkitehtuurin peruselementeistä: viivoista, tasoista ja niiden yhdistelmistä. Rakenne-elementit luovat teoksiin tiloja ja voimakenttiä, jotka heijastavat erilaisia ajatuksia ja tunnetiloja. Rantasen teokset voivat käsitellä myös arkipäiväisten esineiden, kuten pullapitkon tai astiankuivaustelineen rakennetta.


title: Silja Rantanen

text: Rantasen vanhemmat olivat diplomi-insinööri, kauppatieteen lisensiaatti Esko Rantanen ja tekstiilitaiteilija Kirsti Rantanen (o.s. Widing). Hänen puolisonsa oli taiteilija Carolus Enckell vuodesta 1991.


title: Silja Rantanen

text: Silja Rantanen väitteli kuvataiteen tohtoriksi marraskuussa 2014 opinnäytetyöllään, jonka otsikko on "Ulos sulkeista: Nykytaiteen teosmuotojen tulkintaa".


title: Aulis O. Kairamo

text: Aulis Oswald Kairamo (29. huhtikuuta 1905 Helsinki – 13. joulukuuta 1991 Helsinki) oli suomalainen vuorineuvos. Hänen uransa suomalaisen teollisuuden johtotehtävissä ulottui 1930-luvun alkupuolelta 1960-luvun puoliväliin. Kairamo oli toimitusjohtaja Oulu Oy:ssä vuosina 1946–1953 ja Kemi Oy:ssä 1953–1966.


title: Aulis O. Kairamo

text: Kairamo valmistui ylioppilaaksi Helsingin suomalaisesta normaalilyseosta vuonna 1924 ja konerakennuksen diplomi-insinööriksi Teknillisestä korkeakoulusta vuonna 1930. 1930-luvulla Kairamo osallistui kolmen uuden sulfaattitehtaan suunnitteluun ja rakentamiseen. Hän työskenteli käyttöinsinöörinä Enso-Gutzeitin Kotkan sulfaattiselluloosatehtaalla (1931–1934), Kaukopään sulfaattitehtaalla (1934–1936) ja Oulu Oy:n sulfaattitehtaalla (1936). Vuosina 1936–1946 Kairamo oli Sunila Oy:n tekninen johtaja ja organisoi uuden tehtaan rakennustyöt. Tehtaan uutta teollisuusarkkitehtuuria edustaneen asuntoalueen suunnitteli Alvar Aalto. Sen rakennustyössä Kairamo ja Alvar Aalto toimivat läheisessä yhteistyössä.


title: Aulis O. Kairamo

text: Vuosina 1938–1952 ja uudelleen vuodesta 1967 Kairamo istui Kajaani Oy:n johtokunnassa. Vuosina 1944–1945 sekä uudelleen vuodesta 1974 hän oli Oulu Oy:n hallintoneuvoston jäsen.


title: Aulis O. Kairamo

text: Kairamon suvussa on ollut muitakin liike-elämän vaikuttajia. Kairamon isä oli professori Alfred Oswald Kairamo, joka oli teollisuusmies ja senaattori. Myös Kairamon isoisä Alfred Kihlman oli teollisuusmies. Aulis Kairamon poika oli vuorineuvos Kari Kairamo, joka oli Nokian toimitusjohtaja 1977–1988.


title: Riikinkukkokehrääjä

text: Riikinkukkokehrääjä eli pikkuriikinkukkokehrääjä ("Saturnia pavonia", joskus "Pavonia pavonia") on riikinkukkokehrääjiin kuuluva perhoslaji. Se on Suomessa melko harvalukuinen, mutta sitä tavataan koko maassa pohjoisinta Lappia myöten. Se pääasiassa lämpimillä alueilla tavattavan heimonsa palearktisella alueella laajimmalle levinnyt edustaja.


title: Riikinkukkokehrääjä

text: Suurimmassa osassa elinaluettaan riikinkukkokehrääjä on varsin helposti tunnistettava laji, jota muistuttavia perhosia tavataan lähinnä Etelä-Euroopassa ja Pohjois-Afrikassa. Naaraan siipien pohjaväri on vaaleanharmaa. Koiraan siipien väri vaihtelee enemmän ja etusiivet ovat sävyltään harmaanruskeat kun takasiivet ovat voimakkaan ruosteenkeltaiset. Kummallakin sukupuolella on kaikkien siipien keskellä iso silmätäplä. Yleensä silmätäplää ympäröi suorakaiteen muotoinen vaalea alue, mutta muodolla "f. deflexa" silmätäplä koskettaa ulompaa poikkiviirua. Muodolta "f. obsoleta" silmätäplät puuttuvat. Siipien kärkiväli on koirailla noin 45–65 mm, naarailla 48–90 mm.


title: Riikinkukkokehrääjä

text: Riikinkukkokehrääjän toukka on vaaleanvihreä, ja siinä on keltamustia sukasellisia kyhmyjä. Toukka koteloituu kehräämänsä lujatekoisen, päärynänmuotoisen kotelokopan sisälle. Kotelokopan se kiinnittää esimerkiksi ravintokasvinsa mustikan varpuun tai maanpinnalle. Varvikosta voikin löytää marjamatkoilla riikinkukkokehrääjän ruskeita, harvakarvaisia kotelokoppia.


title: Riikinkukkokehrääjä

text: Riikinkukkokehrääjää tavataan Länsi-Euroopasta Kiinaan ulottuvalla vyöhykkeellä. Lentoaika on keväällä maaliskuusta kesäkuuhun, mutta riippuu leveysasteesta. Suomessa aikuisia perhosia voi tavata toukokuun alusta toukokuun loppuun, mutta Lapissa lentoaika voi olla jopa kuukautta myöhäisempi.


title: Riikinkukkokehrääjä

text: Riikinkukkokehrääjät lentävät loppukeväällä ja alkukesällä soilla, kangasmailla ja kosteilla niityillä. Koiraat ovat liikkeellä päivisin, noin kello 13 ja 18 välisenä aikana, kun taas naaraat ovat aktiivisimmillaan illalla aurngonlaskusta keskiyöhön.


title: Riikinkukkokehrääjä

text: Riikinkukkokehrääjillä on erikoinen kosiokäyttäytyminen. Naaras erittää ilmaan feromoneja, joista muodostuu hajujälki. Koiraalla on äärimmäisen tarkat hajuaistimet tuuheissa, sulkamaisissa tuntosarvissaan, ja se pystyy niiden avulla seuraamaan tätä hajujälkeä ja lentämään naaraan luo. Vaikka perhonen on yleensä harvalukuinen, yhtä naarasta voi lyhyen ajan sisällä ilmestyä kosiskelemaan jopa satoja kookkaita koirasperhosia. Naaras lentää usein valolle, koiras vain harvoin.


title: Riikinkukkokehrääjä

text: Naaras munii noin 200 munaa ravintokasville hieman maanpinnan yläpuolelle. Munat kuoriutuvat 10–14 päivän kuluessa ja kookkaita, helposti tunnistettavia toukkia voi tavata kesäkuusta elokuuhun. Riikinkukkokehrääjä talvehtii kotelona, usein kaksi, mutta joskus jopa kolme kertaa.


title: Riikinkukkokehrääjä

text: Perhosen toukilla loisii useita eri loiskärpäs- ja loispistiäislajia.


title: Riikinkukkokehrääjä

text: Toukka on erittäin polyfagi, ja sen ravintokasvi vaihtelee alueittain. Suomessa ravintokasvina toimii erityisesti mustikka ("Vaccinium myrtillus").


title: Kaupunki EP

text: Kaupunki EP on suomalaisen punkrock-yhtye Loose Prickin EP-levy. Sen julkaisi vuonna 1979 Poko Rekords. Levyn tuotti Epe Helenius.Yhtye levytti EP:n vuonna 2002 uudelleen samalla kokoonpanolla. Lisäksi Viisi päivää kuolemaa -kappaleesta on mukana kaksi muuta miksausta.


title: J. R. Simplot

text: John Richard "Jack" Simplot (4. tammikuuta 1909 – 25. toukokuuta 2008) oli yhdysvaltalainen liikemies ja miljardööri. Hän syntyi Dubuquessa, Iowassa, ja perusti vuonna 1923 J. R. Simplot Companyn, joka on pitkään ollut tärkein McDonald'sille ranskanperunoita toimittava yhtiö. Hän johti yhtiötä virallisesti vuoteen 1973.


title: J. R. Simplot

text: Simplot oli Forbes 400 -luettelon mukaan Yhdysvaltain 80. varakkain henkilö. Pääomaksi ilmoitettiin 3,2 miljardia Yhdysvaltain dollaria. Simplot oli vuonna 2006 luettelon iäkkäin henkilö.


title: J. R. Simplot

text: Simplot muutti nuorella iällä synnyinosavaltiostaan Iowasta Idahoon. Hän joutui 1. tammikuuta 2007 onnettomuuteen, joka aiheutti hänelle hematooman päähän sekä joutumisen sairaalaan Phoenixiin. Hän vietti siellä 98. syntymäpäivänsä ja toipui sittemmin. Hän kuoli 99-vuotiaana.


title: Markku Karpio

text: Markku Karpio (s. 4. huhtikuuta 1961 Muurla) on suomalainen lasten- ja nuortenkirjailija.


title: Markku Karpio

text: Karpio valmistui ylioppilaaksi vuonna 1980 ja lastentarhanopettajaksi vuonna 1984.


title: Markku Karpio

text: Karpion teoksiin kuuluvat muun muassa kiusaamisen, erillisyyden tunteen ja rasismin teemoja nuoren pojan näkökulmasta läpikäyvä "3 siltaa mantereelta" (1997) ja nuoren tytön aikuisuutta ja omaa identiteettiä etsivää mieltä ja kiihkouskovaisuutta tarkasteleva "Tie auki taivasta myöten" (2001).


title: Markku Karpio

text: Karpion lastenkirja "Puh pah pelistä pois" oli vuoden 2005 Lasten LukuVarkaus -palkintoehdokas. Samana vuonna Karpio palkittiin Pertsa ja Kilu -nuortenkirjallisuuspalkinnolla. Karpion nuortenkirja "Myrskyvaroitus" oli ehdolla vuoden 2008 Topelius-palkinnon sekä vuoden 2009 LukuVarkaus- ja Kirjava Kettu -palkintojen saajaksi. "Mun isäni on avaruusmies" (2012) oli Kirjava Kettu -palkintoehdokkaana vuonna 2014. "Selviytymispeli" (2014) on jälleen Topelius-palkintoehdokkaana.


title: Kiusaaminen

text: Kiusaaminen on henkilöiden välistä tai yhteisöllistä verbaalista, eleellistä tai fyysistä aggressiivista käyttäytymistä. Kiusaaminen on toisen suunniteltua ja tahallista alistamista huonoon ja voimattomaan mielentilaan. Kiusaaminen on joko suoraa tai välillistä "maineen" pilaamista.


title: Kiusaaminen

text: Kiusaamisella on erilaisia muotoja, kuten verbaalinen kiusaaminen, eleellinen kiusaaminen, fyysinen kiusaaminen tai verkkokiusaaminen.


title: Kiusaaminen

text: Verbaalista kiusaamista on esimerkiksi erilaisten aiheettomien huomautuksien esittäminen, uhkailu tai nimittely, jotka on vain tarkoitettu ihmisen saamiseksi voimattomaan ja onnettomaan mielentilaan.


title: Kiusaaminen

text: Eleellistä kiusaamista ovat esimerkiksi syrjintä, keskisormen näyttäminen, oven paiskaaminen kiinni, sylkeminen huomion herättämiseksi, tuijotus ja muu nolaaminen.


title: Kiusaaminen

text: Fyysinen kiusaaminen eli fyysinen pahoinpitely voi olla esimerkiksi potkimista, lyömistä, tukistamista, tavaroiden heittelyä tai sylkemistä kohti.


title: Kiusaaminen

text: Verkkokiusaaminen (englanniksi Cyberbullying) on kiusaamista, joka tapahtuu internetverkossa. Verkkokiusaaminen voi olla muun muassa pilkkaavaa ja uhkaavaa viestittelyä, juorujen ja henkilökohtaisten tietojen levittämistä tai valokuvien ja videoiden edelleenlähettämistä.


title: Kiusaaminen

text: Verkkokiusaamisesta helppoa tekee se, että verkossa tekijä voi saada halutessaan anonyymiteetin. Verkossa kiusaaja voi esiintyä nimimerkin takana, jolloin tietoon ei tule se, kuka kiusaaja on.


title: Serhi Hontšar

text: Serhi Hontšar (, s. 3. heinäkuuta 1970 Rivne) on ukrainalainen maantiepyöräilijä, joka kilpaili ammattilaisena vuosina 1996–2009. Hän oli aktiiviurallaan aika-ajon erikoismies, joka saavutti MM-kisojen aika-ajossa kaikenvärisiä mitaleita, kultaa vuonna 2000. Lisäksi Hontšar oli Italian ympäriajossa toinen vuonna 2004.


title: Serhi Hontšar

text: Hontšar sai potkut ammattilaistallistaan T-Mobilesta kesäkuussa 2007 rikottuaan tallin tiedotteen mukaan tallin sääntöjä.


title: Jurmu

text: Jurmu on Taivalkosken kunnassa sijaitseva kylä. Se sijaitsee valtatien 20 varrella, kunnan keskustasta noin 20 kilometriä lounaaseen Pudasjärvelle päin. Kylän halki virtaa Iijoki ja joka kesä sen läpi soudetaan Iijoki-soutu.


title: Jurmu

text: Jurmussa vuonna 1925 toimintansa aloittanut koulu lakkautettiin vuonna 2009. Vanha koulurakennus on nykyään kyläseuran käytettävissä.


title: Amber Benson

text: Amber Nicole Benson (s. 8. tammikuuta 1977 Birmingham, Alabama) on yhdysvaltalainen näyttelijä, kirjailija, ohjaaja ja tuottaja. Hänet tunnetaan parhaiten roolistaan Tara Maclayna televisiosarjassa "Buffy, vampyyrintappaja".


title: Amber Benson

text: Amber Benson syntyi Birminghamin kaupungissa Alabamassa vuonna 1977. Bensonin äiti nimesi hänet lukemansa Kathleen Winsorin kirjan "Aina vain Amber" ("Forever Amber") mukaan. Bensonin isä oli juutalainen ja äitinsä kristitty, joten hänet kasvatettiin molempien uskontojen mukaisesti. Nuorena Benson kävi laulu- ja tanssitunneilla ja osallistui paikallisteattereiden toimintaan. Yhdeksänvuotiaana hän oli mukana "Lumikki"-näytelmässä, minkä jälkeen hän päätti ryhtyä näyttelemään ammatikseen. Vuonna 1992 Benson perheineen muutti Los Angelesiin Kaliforniaan toiveenaan saada uransa käyntiin.


title: Amber Benson

text: Bensonin ensimmäinen elokuva oli vuoden 1993 "Kukkulan kuningas". Hän esitti epilepsiaa sairastavaa tyttöä ja sai roolistaan Young Artist -palkintoehdokkuuden parhaan nuoren naisnäyttelijän kategoriassa. Samana vuonna hän näytteli yhdessä Alicia Silverstonen kanssa elokuvassa "Ihastus". Seuraavaksi Benson näytteli nimihenkilön tytärtä kolmessa "Jack Reed" -televisioelokuvassa. Hän esiintyi myös muutamassa muussa elokuvassa vuosina 1994–1999, mutta hänen roolinsa olivat lähinnä pieniä.


title: Amber Benson

text: Vuonna 1999 Benson sai nuoren noitatyttö Tara Maclayn roolin televisiosarjasta "Buffy, vampyyrintappaja". Sarjan luoja Joss Whedon ei ollut aluksi innostunut palkkaamaan Bensonia rooliin, mutta käsikirjoittaja Marti Noxon onnistui taivuttelemaan hänet muuttamaan mieltään. Bensonin ensimmäinen esiintyminen Tarana tapahtui neljännen tuotantokauden jaksossa ”Vaiteliasta väkeä”. Hänen roolihahmonsa Tara ja Alyson Hanniganin näyttelemä Willow olivat yksi television ensimmäisistä lesbopareista, joista toinen tai molemmat osapuolet olivat myös sarjan päähenkilöitä. Benson oli mukana sarjan kuudennelle tuotantokaudelle asti, minkä jälkeen hän jätti sarjan. Sarjan luoja Whedon suunnitteli tuovansa Taran takaisin, mutta Benson joutui kieltäytymään muiden kiireidensä takia. Hän on kuitenkin osallistunut muutaman "Buffy"-aiheisen sarjakuvan kirjoittamiseen.


title: Amber Benson

text: Työskennessään yhä televisiosarjassa "Buffy" Benson käsikirjoitti, näytteli, ohjasi ja leikkasi oman elokuvansa "Chance" (2002). Elokuvassa näytteli myös Spikea "Buffyssa" esittänyt James Marsters. Neljä vuotta myöhemmin Benson työsti toisen elokuvansa "Lovers, Liars & Lunatics". Sen tuotti hänen oma tuotantoyhtiönsä Benson Entertainment. Benson on elokuvien lisäksi kirjoittanut useita romaaneja ja sarjakuvakirjoja yhteistyössä kirjailija Christopher Goldenin kanssa.


title: Amber Benson

text: Benson on vahvistanut seurustelevansa entisen "Buffy"-kollegansa Adam Buschin kanssa, ja pari onkin nähty yhdessä useissa tilaisuuksissa. Hän oli kauan kasvissyöjä, mutta on sittemmin alkanut lääkärin kehotuksesta syödä myös pieniä määriä lihaa. Benson kannattaa innokkaasti esimerkiksi homoseksuaalien oikeuksia. Hän asuu Los Angelesissa.


title: Down by the Laituri (videopeli)

text: Down by the Laituri on suomalaisen Skitso Productionsin vuonna 1997 julkaisema ilmainen managerointipeli. Down By The Laituri -festivaalia Turussa tuohon aikaan järjestänyt Pro Laituri ry. otti yhteyttä Skitso Productioniin tiedustellen, voisivatko he tehdä DBTL:in kymmenvuotisjuhlaan pienen mainospelin korvausta vastaan. He toivoivat yksinkertaista tekstipeliä, mutta Skitso yllätti ”monipuolisella graafisella bisnesstrategiapelillä”.


title: Down by the Laituri (videopeli)

text: Pelaajan rooli on toimia DBTL-festivaalin managerina, joka järjestää keikat ympäri Turkua neljän päivän ja illan ajaksi. Pelin tarkoituksena on saada mahdollisimman paljon yleisöä ja tuottoja. Tuottoja ovat pääsylipputulot ja sponsoritulot, menoja taas keikkapalkkiot, esiintymispaikkojen vuokrat ja mainonta. Pääosa esiintymispaikoista ja esiintyjistä on tosielämästä. Artistit vaihtelevat aina 22 Pistepirkosta Jari Sillanpäähän. Kun pelaaja on valmis festivaaliohjelmansa kanssa, peli näyttää tuoton ja yleisön määrän jokaiselta keikalta.


title: Kiri

text: Kiri tarkoittaa seuraavia:


title: Distant Horizons

text: Distant Horizons on Hawkwindin studioalbumi vuodelta 1997.


title: Distant Horizons

text: Pitkäaikaisen basistin Alan Daveyn poistuttua yhtyeestä vuoden 1996 lopulla vokalisti Ron Tree alkoi soittaa yhtyeessä bassoa ja samoihin kitaristi Jerry Richards, joka oli vieraillut yhtyeen konserteissa liittyi pysyvästi jäseneksi yhtyeeseen. Myös rastafari-dj Captain Rizz ja kosketinsoittaja Julian "Crum" Crimmins alkoivat vierailla yhtyeen konserteissa ja Captain Rizz vierailee myös tällä albumilla.


title: Distant Horizons

text: Musiikillisesti albumi luotaa poispäin yhtyeen varsinkin 1990-luvun alkupuolella suosimista ambient- ja electronic-vaikutteista (kuitenkaan näitä täysin unohtamatta) ja suuntaa takaisin perinteisempään hard rockiin. Avauskappale "Distant Horizons" on tekno-kappale johon Captain Rizz lausuu Jamaica-tyyliset vokaalit. Ambient-osastoa albumilla edustavat reggae-henkinen "Population Overload", "Kauai" sekä jo edellisellä albumilla olleen "Love In Space"-kappaleen instrumentaaliversio loppujen kappaleiden ollessa enemmän tai vähemmän hard rock-vaikutteisia kappaleita. Jerry Richardsin "Alchemy" tuo mieleen yhtyeen 1980-luvun puolivälin heavy rock-kauden ja Ron Treen "Phetamine Street" ja "Reptoid Vision" ovat hyvin punk-henkisiä, varsinkin vokaaleiltaan.


title: Distant Horizons

text: Yhtye promotoi albumia tekemällä 32:n konsertin Ison-Britannian kiertueen syys-marraskuussa 1997. Tämän jälkeen yhtye soitti kolme konserttia Hollannissa ja Belgiassa. Osa konserteista nauhoitettiin ja materiaalia julkaistiin albumeilla "Hawkwind 1997" ja "In Your Area".


title: In Your Area

text: Hawkwind In Your Area on Hawkwindin puoliksi live- ja puoliksi studioalbumi vuodelta 1999.


title: In Your Area

text: Liveosuudet on nauhoitettu Brysselissä Ancienne Belgiquessa 20. marraskuuta 1997 "Distant Horizons"-albumia promotoidulla kiertueella ja studio-osuudet vuonna 1998 Earth-studioilla Devonissa.


title: In Your Area

text: Hawkwindin ja manageri Doug Smithin, joka pyöritti Emergency Broadcast System Recordsia, yhteistyö oli päättynyt ja näin ollen yhtye oli ilman levytyssopimusta Euroopassa. Pohjois-Amerikassa albumin julkaisi tammikuussa 1999 Griffin Music jolla oli sopimus yhtyeen levyjen julkaisusta. Vuonna 2000 yhtyeen kitaristi ja johtohahmo Dave Brock teki sopimuksen Euroopassa Voiceprint-yhtiön kanssa yhtyeen arkistomateriaalien julkaisuista ja sama yhtiö julkaisi myös tämän albumin.


title: In Your Area

text: Albumin live-materiaali on sekoitus uusia ja vanhoja kappaleita. Avauskappale, yhtyeen klassikko "Brainstorm" on sulautettu reggae-henkiseen "Hawkwind in Your Area"-kappaleeseen, jonka rastafari Captain Rizz laulaa. "Alchemy" ja "Love In Space" ovat "Distant Horizons"-albumilta ja jälkimmäinen on medley Rizzin "Rat Race"-kappaleen kanssa. "Aerospace-Age Inferno" löytyy alun perin ex-vokalisti Robert Calvertin sooloalbumilta "Captain Lockheed And The Starfighters" (1974). Myös Calvertin kirjoittamaa materiaalia on kappale "First Landing on Medusa", joka julkaistiin vuoden 1973 "Space Ritual"-albumilla "The Awakening"-nimellä. Ron Treen "I am the Reptoid" on ennenjulkaisematonta materiaalia.


title: In Your Area

text:
Studiokappaleista "The Nazca" on lyhyt elektroninen kollaasi joka johtaa "Hippy"-kappaleeseen, joka on intialais-tunnelmallista heavy rockia. "Prairie" on kitara-instrumentaali ja "Your Fantasy" kulkee tekno-kompin ja perinteisen heavy-riffin varassa. Albumin päättävät "Luxotica" ja "Diana Park" ovat ambient-henkisiä, kitaroinnin varassa kulkevia, hieman latino-vaikutteisia kappaleita.
sekä:


title: Juri Usatšov

text: Juri Vladimirovitš Usatšov (, s. 9. lokakuuta 1957 Donetskin alue, Neuvostoliitto) on entinen venäläinen kosmonautti.


title: Juri Usatšov

text:
Usatšov opiskeli vuodet 1975–1985 Moskovan ilmailuinstituutissa diplomi-insinööriksi. Hän meni Energija-yhtiöön EVA-operoinnin ja -laitteiden suunnitteluun.
Vuonna 1989 Usatšov valittiin kosmonauttikoulutukseen, joka kesti vuoteen 1992. Avaruuslennot:Usatšovin ura kosmonauttina päättyi keväällä 2004. Hän on naimisissa Vera Sergejevnan kanssa ja perheessä on tytär, Ženja.


title: Jani Lehtinen

text: Jani Petri Lehtinen (s. 23. helmikuuta 1974 Masku) on suomalainen kävelijä, joka edustaa seuratasolla Lappeenrannan Urheilu-Miehiä.


title: Jani Lehtinen

text: Lehtinen voitti ensimmäisen aikusten SM-mitalinsa vuonna 1992, jolloin hän sijoittui toiseksi sisäratojen SM-kisoissa 5 000 metrin kävelyssä. Seuraavana vuonna hän voitti matkan sisäratojen Suomen-mestaruuden, kuten myös vuonna 1994. Hän voitti samana vuonna Kalevan kisoissa hopeaa 20 kilometrin kävelyssä ajalla 1.29.53 ja pääsi edustamaan Suomea Helsingin EM-kisoissa 1994, joissa hän käveli 20 kilometrin kävelyssä kahdenneksikymmenenneksitoiseksi. Vuonna 1995 Lehtinen voitti hopeaa sisäratojen 5 000 metrillä, hopeaa Kalevan kisojen 20 kilometrillä ja kultaa 50 kilometrin kävelyn SM-kisoissa ajalla 3.57.29,4. Hän voitti seuraavana vuonna jälleen sisäratojen 5 000 metrin kävelyn SM-kultaa.


title: Jani Lehtinen

text: Lehtinen voitti pronssia 1997 Kalevan kisojen 20 kilometrin kävelyssä. Samana vuonna hän voitti 50 kilometrin kävelyn SM-kultaa. Seuraavana vuonna hän voitti sisäratojen SM-kisoissa hopeaa 5 000 metrillä ja sijoittui Suomi–Ruotsi-maaottelussa 10 kilometrillä kolmanneksi. 1999 hän oli Kalevan kisoissa 20 kilometrillä pronssilla ajalla 1.29.13 ja Suomi–Ruotsi-maaottelussa 10 kilometrillä toinen. SM-viesteissä hän sai pronssia. Lehtinen voitti vuonna 2000 sisäratojen SM-kultaa 5 000 metrillä, Kalevan kisojen 20 kilometrillä hopeaa ja oli ensimmäinen Suomi–Ruotsi-maaottelussa. SM-viesteissä hän sai pronssia. 2001 hän voitti jälleen sisäratojen SM-kultaa 5 000 metrillä ja Kalevan kisoissa 20 kilometrillä. Samana vuonna Lehtinen oli voittamassa SM-viesteissä kultaa ja osallistui kävelyn Euroopan cupiin, jossa sijoittui 20 kilometrillä kolmanneksikymmenenneksikuudenneksi. Suomi–Ruotsi-maaottelussa hän oli kolmas.


title: Jani Lehtinen

text: Lehtinen voitti vuonna 2002 SM-kultaa sisäratojen 5 000 metrillä sekä Kalevan kisojen 20 kilometrillä. Hän käveli samana vuonna SM-viesteissä hopealle ja Suomi–Ruotsi-maaottelussa toiseksi. Seuraavana vuonna hän uusi Suomen-mestaruutensa sisäratojen 5 000 metrillä ajalla 20.18,14 sekä Kalevan kisojen 20 kilometrillä ajalla 1.28.17. Hän sijoittui samana vuonna SM-viesteissä hopealle, Euroopan cupissa kolmanneksikymmenenneksikolmanneksi ja Suomi–Ruotsi-maaottelussa toiseksi. Vuonna 2004 Lehtinen voitti jälleen SM-kultaa sisäratojen 5 000 metrillä sekä Kalevan kisojen 20 kilometrillä. Hän osallistui Ateenan olympialaisiin, joissa sijoittui 50 kilometrillä kahdenneksikymmenenneksikahdeksanneksi. Seuraavana vuonna hän voitti sisäratojen SM-kultaa 5 000 metrillä sekä Kalevan kisoissa SM-hopeaa 20 kilometrillä. Hänet valittiin Suomen joukkueeseen Helsingin MM-kisoihin, mutta hän keskeytti 50 kilometrillä. Vuonna 2006 Lehtinen oli sisäratojen SM-kisoissa 5 000 metrillä toinen ja Kalevan kisoissa 20 kilometrillä kolmas. Hän voitti kultaa SM-viesteissä vuosina 2006, 2007 ja 2008. Vuonna 2008 Lehtinen oli lisäksi sisäratojen SM-kisoissa 5 000 metrillä toinen.


title: Spacebrock

text: Spacebrock on Hawkwind-albumi, jota pidetään lähinnä Dave Brockin sooloalbumina hänen soitettuaan yksin lähes kaikilla kappaleilla. Albumi on vahvasti elektroniseen musiikkiin painottuva ja se sisältää myös aiemmin julkaistua/nauhoitettua materiaalia.


title: Henschel Hs 126

text: Henschel Hs 126 oli Luftwaffen toisen maailmansodan aikana käyttämä tiedustelulentokone, jota valmistettiin vuosina 1937–1942 kahtena eri versiona, 126 A ja 126 B.


title: Henschel Hs 126

text: Lyhyen toimintamatkan tiedustelukoneeksi suunniteltu kone pystyi kantamaan myös 50 kg:n pommilastin ja oli varustettu kahdella 7,92 mm:n konekiväärillä. Toinen aseista ampui eteen ja toinen oli taka-ampujan/tähystäjän ase.


title: Henschel Hs 126

text: Myöhemmin konetyyppi toimi myös liitokoneiden vetokoneena ja öisin operoivana maataistelukoneena.


title: Yule Ritual

text: Yule Ritual on Hawkwindin Lontoon Astoriassa 29. joulukuuta 2000 nauhoitettu livealbumi.


title: Yule Ritual

text: Yhtyeen ydinkokoonpanon muodostivat tuolloin laulaja Ron Tree, kitaristi-laulaja Dave Brock, rumpali Richard Chadwick, kitaristi Jerry Richards sekä paluun yhtyeeseen muutaman vuoden tauon jälkeen tehnyt basisti Alan Davey. Tällä vuoden 2000 joulukuussa taltioidussa kiertueen päätöskonsertissa vierailijoina ovat vanhat yhtyeen jäsenet Simon House, Harvey Bainbrige ja Tim Blake. Myös kirjailija ja Hawkwind-taustavaikuttaja Michael Moorcock on mukana lausujana. Muita vierailijoita ovat kosketinsoittaja Keith Kniveton, saksofonista Jez Huggett sekä rastafari-dj Captain Rizz.


title: Yule Ritual

text: Albumin kappalevalikoima on pääosin 1970- ja 1980-luvuille painottuva. Uudempia 1990-luvun Hawkwind-kappaleita albumilla ovat "Spacebrock", folk-vaikutteisen sovituksen omaava "Damage of Life" sekä arabialais-henkinen "Space Is Their (Palestine)". Moorcock lausuu kaksi kirjoittamaansa runoa ("Warrior at the Edge of Time" ja "Sonic Attack") ja Tim Blake esittää soolonumeronsa "Lighthouse". Yhtyeen ensialbumilta kuullaan kappale "Hurry on Sundown" ja myös "Space Is Deep" edustaa yhtyeen varhaistuotantoa. Robert Calvertin aikakaudelta kuullaan kappaleet "Flying Doctor", "High Rise", "Free Fall", "Spirit of the Age" ja "Assassins of Allah". 1980-luvun aikaista Hawkwind-materiaalia edustavat "Levitation", "Angels of Death" ja "Motorway City".


title: Yule Ritual

text:
CD 1CD 2
sekä:


title: Alfons Maria Stickler

text: Alfons Maria Stickler (23. elokuuta 1910, Neunkirchen – 12. joulukuuta 2007) oli itävaltalainen titulaariarkkipiispa ja katolisen kirkon kardinaali. Hänestä tuli kardinaali 25. toukokuuta 1985 ja vanhin kardinaali Johannes Willebrandsin (s. 1909) kuoltua 1. elokuuta 2006.


title: Alfons Maria Stickler

text: Stickler syntyi Neunkirchenissä, lähellä Wieniä Itävallassa kahdestatoista lapsesta järjestyksessä toiseksi. Hän liittyi nuorena salesiaaneihin ja sai pappisvihkimyksensä 27. maaliskuuta 1937.


title: Alfons Maria Stickler

text: Stickler toimi Vatikaanin salaisen arkiston hoitajana ja Vatikaanin kirjaston kirjastonhoitajana vuosina 1985–1988.


title: Canterbury Sound Festival 2001

text: Canterbury Sound Festival 2001 (tunnetaan myös nimellä "Canterbury Fayre 2001") on Hawkwindin livealbumi vuodelta 2002. Huw Lloyd Langton esiintyy yhtyeessä albumilla pitkän tauon jälkeen. Albumi on nauhoitettu 18. elokuuta 2001 Canterburyn musiikkifestivaaleilla.


title: Adam Kozłowiecki

text: Adam Kozłowiecki (1. huhtikuuta 1911 Huta Komorowska, Puola – 28. syyskuuta 2007 Lusaka, Sambia) oli puolalainen arkkipiispa ja kardinaali.


title: Adam Kozłowiecki

text: Kozłowiecki vihittiin papiksi 24. kesäkuuta 1937. Gestapo pidätti hänet vuonna 1939 Krakovassa ja lähetti Auschwitziin; myöhemmin hänet siirrettiin Dachaun keskitysleirille, jolla hän pysyi toisen maailmansodan loppuun.


title: Adam Kozłowiecki

text: Kozłowiecki toimi vuosina 1955–1969 Lusakan hiippakunnan arkkipiispana. Hän luopui virastaan sambialaisen Emmanuel Milingon hyväksi, mutta teki myöhemminkin lähetystyötä alueella.


title: Adam Kozłowiecki

text: Paavi nimitti Kozłowieckin kardinaaliksi 21. helmikuuta 1998. Hän kuoli Sambiassa 96-vuotiaana.


title: Christ Church Cathedral (Nassau)

text: Christ Church Cathedral on kirkkorakennus Bahamasaarten pääkaupungissa Nassaussa. Se on rakennettu alueelle, jossa sitä ennen sijaitsi neljä pienempää kirkkoa. Peruskiven muurasi kuvernööri Francis Cockburn vuonna 1837 ja kirkon vihki käyttöön piispa Spenser vuonna 1845. Vuosina 1864-1865 kirkkoa laajennettiin. Vuonna 1868 kirkkoon asennettiin lasimaalatut ikkunat, mutta niiden vaurioiduttua vuonna 1945 ne korvattiin uusilla.


title: Christ Church Cathedral (Falklandinsaaret)

text: Christ Church Cathedral on kirkkorakennus Port Stanleyn kaupungissa, Falklandinsaarilla. Katedraali vihittiin käyttöön vuonna 1892.


text: Se on maailman eteläisin anglikaaninen katedraali. Kirkon pihalla on vuonna 1933 pystytetty kaari joka koostuu sinivalaiden leukaluista.


text: Kaikkien Falklandinsaarten puntaseteleiden kääntöpuolelle on painettu kuva katedraalista.


title: Magnus Bäckstedt

text: Magnus Bäckstedt (s. 30. tammikuuta 1975 Linköping) on entinen ruotsalainen maantiepyöräilijä, vuoden 2004 Pariisi–Roubaix-klassikon voittaja. Bäckstedt oli yksi suurikokoisimmista ammattipyöräilijöistä – 193 cm ja 94 kg – ja hänet tunnettiinkin lempinimellä "Magnus Maximus".


title: Magnus Bäckstedt

text: Bäckstedt aloitti ammattilaisuransa vuonna 1996 Collstrop-joukkueessa ja siirtyi seuraavaksi vuodeksi Palmans-talliin. Vuonna 1998, ajaessaan GAN-joukkueessa, Bäckstedt teki läpimurtonsa. Hän sijoittui seitsemänneksi Pariisi–Roubaix´ssa ja voitti Ranskan ympäriajon 19. etapin, joka ajettiin välillä Chaux-de-Fonds–Autun. Lisäksi hän voitti etapin Ruotsin ympäriajossa ja Dunkerquen neljän päivän ajon pistekilpailun. Hän jatkoi tallissa, jonka nimeksi vaihtui 1999 Crédit Agricole, aina vuoteen 2001 saakka ilman uusia suurmenestyksiä.


title: Magnus Bäckstedt

text: Vuonna 2002 Bäckstedt aloitti Team Fakta -joukkueessa voittaen GP Fayt le Franc -kilpailun ja Ruotsin mestaruuden. Seuraavana vuonna hän oli toinen Italian ympäriajon 15. etapilla, voitti saman kilpailun Intergiro-välikirikilpailun ja Ruotsin aika-ajomestaruuden.


title: Magnus Bäckstedt

text: Bäckstedt siirtyi Alessio-Bianchi-talliin vuodeksi 2004. Hän saavutti uransa suurimman voiton Pariisi–Roubaix'ssa oltuaan Roubaix'n velodromilla paras neljän ajajan loppukirissä. Lisäksi hän sijoittui toiseksi Gent–Wevelgem-kilpailussa. Seuraavaksi kaudeksi hän siirtyi Liquigas-talliin ja oli neljäs Pariisi–Roubaix´ssa ja toinen Ranskan ympäriajon seitsemännellä etapilla.


title: Magnus Bäckstedt

text: Vuodesta 2008 alkaen Bäckstedt edusti Team Garmin-Chipotle -tallia. Hän ilmoitti 6. helmikuuta 2009 lopettavansa uransa. Vuonna 2012 hän teki paluun UK Youth Cycling -joukkueessa ja edusti 2013 MG-Maxifuel-tallia.


title: Paul Laxalt

text: Paul Dominique Laxalt (2. elokuuta 1922 – 6. elokuuta 2018) oli yhdysvaltalainen republikaanisen puolueen poliitikko. Hän syntyi baskivanhemmille ja valmistui vuonna 1949 Denverin yliopistosta.


title: Paul Laxalt

text: Laxalt toimi vuosina 1963–1967 Nevadan varakuvernöörinä, vuosina 1967–1971 kuvernöörinä ja vuosina 1974–1987 Yhdysvaltain senaatin jäsenenä.


title: Luis de Torresin synagoga

text: Luis de Torresin synagoga () on Bahamasaarten ainoa synagoga. Se sijaitsee maan toiseksi suurimmassa kaupungissa, Freeportissa. Synagoga on nimetty espanjalais-juutalaisen Luis de Torresin mukaan. Synagogarakennus on valmistunut vuonna 1972.


title: Mario Biaggi

text: Mario Biaggi (26. lokakuuta 1917 New York – 24. kesäkuuta 2015 New York) oli yhdysvaltalainen demokraattisen puolueen poliitikko.


title: Mario Biaggi

text: Biaggi aloitti uransa Yhdysvaltain edustajainhuoneessa vuonna 1969. Hän oli ennen poliittista uraansa toiminut lakialalla ja poliisina. Hän istui Edustajainhuoneessa yhtämittaisesti vuoteen 1988.


title: Mario Biaggi

text: Biaggi tuomittiin korruptioon liittyvistä rikoksista, ja hän joutui tämän vuoksi eroamaan 5. elokuuta 1988. Hän oli epäonnistuneesti ehdolla 103. kongressiin vuonna 1992.


title: Government House (Bahama)

text: Government House on kulttuurihistoriallinen rakennus Bahamasaarilla. Se sijaitsee maan pääkaupungissa Nassaussa. Rakennus rakennettiin vuonna 1801, kuvernööri Halkettin hallintokaudella. Vuosina 1907–1910 rakennuksen kylkeen rakennettiin itäinen siipi, mutta vuoden 1929 hurrikaanin jälkeen se jouduttiin pahoin vaurioituneena purkamaan alas. Sen tilalle pystytettiin uusi rakennus, joka vihittiin käyttöön vuonna 1932. Vuonna 1940 Government Housen sisustus uusittiin. Rakennuksen edustalla seisova Kristoffer Kolumbuksen patsas pystytettiin vuonna 1830.


title: Mäntsälän lukio

text: Mäntsälän lukio on Mäntsälän keskustassa toimiva yli 260 oppilaan suomenkielinen lukio. Mäntsäläläisten ohella sinne hakeutuu opiskelijoita lähialueelta ja radanvarren kunnista.


title: Mäntsälän lukio

text: Mäntsälän lukiossa voi opiskella vieraana kielenä englantia, espanjaa, ranskaa, saksaa ja venäjää. Lukiodiplomin voi suorittaa ainakin liikunnassa, musiikissa ja kuvataiteessa.


title: Mäntsälän lukio

text: Lukion laaja kurssitarjonta ja useat opintopolut tukeutuvat osaksi avoimen ammattikorkeakoulun ja avoimen yliopiston tarjontaan.


title: Mäntsälän lukio

text: Lukio tekee yhteistyötä myös Keudan ammattiopiston kanssa, joten kaksoistutkinnonkin suorittaminen on mahdollista.


title: Julia Drusilla (Caligulan tytär)

text: Julia Drusilla (39 – 24. tammikuuta 41) oli Caligulan sekä tämän neljännen ja viimeisen vaimon Caesonian tytär ja ainoa lapsi.


title: Julia Drusilla (Caligulan tytär)

text: Drusillan isä murhattiin vuonna 41. Vain hieman tämän jälkeen Drusilla ja hänen äitinsä joutuivat surmatuiksi. Drusillan kerrotaan käyneen hyökkääjän kimppuun huutaen ja purren, ja hän kuoli lopulta pään murskauduttua seinään.


title: Rautavaaran lukio

text: Rautavaaran lukio on pieni yleislukio Rautavaaralla, Pohjois-Savossa. Opiskelijoita oli lukuvuonna 2006–2007 noin 25. Lukio toimii samassa rakennuksessa Rautavaaran yläasteen (alle 100 oppilasta) ja Rautaharjun koulun (n. 10 oppilasta) kanssa. Rehtorina toimii Matti Korkalainen.


title: Rautavaaran lukio

text: Rautavaara on ollut yksi kieltenopetuksen 40 pilottikunnasta. Tähän Kimmoke-projektiin liittyen lukiossa on laadittu englannin, ruotsin ja saksan kielissä suullisen kielitaidon kurssit. Vuodesta 1996 alkaen ovat Rautavaaran koulut olleet "Suomi tietoyhteiskunnaksi" -hankkeessa ja sitä seuranneessa "Tietoyhteiskunta"-ohjelmassa. Sen rahoituksella on tietotekniikkavarustus saatu ajan tasalle. Lukio osallistuu myös Itä-Suomen lukioiden ISO-hankkeeseen. Heti alussa uudet oppilaat perehdytetään sen verkkokursseille Moodle-ympäristössä.


title: Rautavaaran lukio

text: Rautavaaran lukion opetussuunnitelmassa soveltavia kursseja on mm. ympäristöön ja luonnontieteisiin, tietotekniikkaan ja myös kieliin liittyen.


title: Rautavaaran lukio

text:
Lukio on yhteistyössä Koillis-Savon lukioiden kanssa. Esimerkiksi yhteisesti on järjestetty vaelluskurssi, visailuita, liikuntatapahtumia ja muita kursseja. Valtimon lukion kanssa on videoneuvottelun avulla toteutettu yhteisiä saksan kielen kursseja ja 2006–2007 matematiikan kursseja.
Yhteisiä hankkeita lukiolla on ollut myös saksalaisen Neuklosterin Gymnasium Am Sonnenkamp -koulun ja walesilaisen koulun kanssa, jonka merkeissä on järjestetty mm. oppilasvierailuita.


title: Ragnar Ekelund

text: Karl Selim Ragnar Ekelund (18. joulukuuta 1892 Kangasniemi – 8. kesäkuuta 1960 Helsinki) oli suomalainen kirjailija ja taidemaalari. Porvoo ja Pellinki olivat usein toistuvia aiheita hänen tauluissaan.


title: Ragnar Ekelund

text: Ekelundin isä Georg Alfred Ekelund toimi Kangasniemen ensimmäisenä apteekkarina. Perhe erottui ruotsinkielisenä muutoin lähes täysin suomenkielisessä kunnassa. Ragnar Ekelundilla oli vain yksi sisarus, veli Hilding Ekelund. Koulunsa nuoret Ragnar ja Hilding kävivät suurelta osin äidinkielensä takia Porvoossa, mistä he valmistuivat ylioppilaiksi vuonna 1911. Ragnar kävi Suomen Taideyhdistyksen piirustuskoulua 1911–1914, opettajinaan muun muassa sellaiset arvostetut taiteilijat kuin Hugo Simberg ja Väinö Blomstedt. Ragnar kuitenkin keskeytti opiskelunsa keväällä 1914 saamatta päästötodistusta. Hän päätti lähteä matkoille ja vietti pitkiä aikoja Tanskassa tutustuen muun muassa Edvard Munchin tuotantoon.


title: Ragnar Ekelund

text: Palattuaan Suomeen Ekelund maalasi seuraavien vuosien aikana tuotteliaasti asuen aluksi Kangasniemellä. Tärkeimmät näyttelyt olivat kuitenkin luonnollisesti Helsingissä, minne Ekelund myöhemmin asettui pysyvästi. Vuonna 1918 Ekelund meni naimisiin taiteilija Inkeri Siegbergin kanssa. 1930-luvulla Ekelund oli jo vakiinnuttanut asemansa suomalaisten taidemaalareiden eturivissä. Hän teki säännöllisesti ulkomaanmatkoja muun muassa Ranskaan ja Viroon. Ekelund tutki tarkasti muiden taiteilijoiden töitä pyrkien samalla kehittämään omaa taidenäkemystään. Erityisesti hän keskittyi Cézannen tuotannon tutkimiseen, mutta hän arvosti myös monia suomalaistaiteilijoita, kuten Akseli Gallen-Kallelan nuoruudentöitä.


title: Ragnar Ekelund

text: Vuonna 1937 Ragnar Ekelund avioitui Karin Allardtin kanssa, erottuaan sitä ennen ensimmäisestä vaimostaan. Vuonna 1956 Ekelund oli mukana perustamassa Prisma-taiteilijaryhmää yhdessä Yngve Bäckin, Gösta Diehlin, Torger Enckellin, Unto Pusan, Sigrid Schaumanin ja Sam Vannin kanssa. Ryhmä edusti sekä modernismia että voimakasta väri-ilmaisua, ja se järjesti monia yhteisnäyttelyitä.


title: Ragnar Ekelund

text:
Maalauksen ohella Ragnar Ekelund kirjoitti yhdeksän runokokoelmaa ruotsiksi. Hän toimi lisäksi kääntäjänä, kielentarkastajana ja taidekriitikkona Hufvudstadsbladetissa vuosina 1943–1950.
Hän oli myös valtion kirjallisuuslautakunnan jäsen. Ekelund sai Pro Finlandia -mitalin 1951 ja Valtion taiteilijaeläkkeen 1958. Ekelund käänsi ruotsiksi muun muassa F. E. Sillanpään, Maria Jotunin, Toivo Pekkasen ja Mika Waltarin teoksia.


title: Ragnar Ekelund

text: Ekelundin veli Hilding Ekelund opiskeli Helsingissä arkkitehdiksi, ja hänestä tuli arvostettu arkkitehtuurin professori.


title: Eat Me, Drink Me

text: Eat Me, Drink Me on Marilyn Mansonin seitsemäs studioalbumi, joka julkaistiin maailmanlaajuisesti 5. kesäkuuta 2007.


title: Eat Me, Drink Me

text: Albumi ylsi Suomen virallisen listan sijalle 9.


title: Eat Me, Drink Me

text: Levy kertoo pääosin Marilyn Mansonin avioerosta burleskitanssija Dita Von Teesen kanssa ja Mansonin suhteesta näyttelijätär Evan Rachel Woodiin.


title: Eat Me, Drink Me

text: Albumi on myynyt 535 000 kappaletta 15. kesäkuuta 2007 mennessä


title: Eat Me, Drink Me

text: 6. syyskuuta 2007 mennessä, albumi oli myynyt 211 168 kappaletta Yhdysvalloissa.


title: The Golden Age of Grotesque

text: The Golden Age of Grotesque on Marilyn Mansonin kuudes studioalbumi, joka julkaistiin vuonna 2003. Tämän levyn seurauksena "Grotesk Burlesk" ja "Against All Gods" kiertueet. Levyn kolmesta kappaleesta sekä yhdestä bonus-kappaleesta on tehty musiikkivideot ja levyn keräilijäversiossa on puolituntinen lyhtyelokuva Doppelherz.


title: The Golden Age of Grotesque

text: Manson tarvitsi uuden basistin, sillä Twiggy Ramirez oli poistunut bändistä. Marilyn Manson päätyi valitsemaan entisen Shotgun Messiahin laulajan ja KMFDM:n laulaja-kitaristi Tim Skoldin.


title: The Golden Age of Grotesque

text: Bändin kitaristi, John 5 jätti yhtyeen erimielisyyksien vuoksi kesken Against All Gods -kiertueen. Johnin paikalle tuli soittamaan Mark Chaussee.


title: The Golden Age of Grotesque

text: Albumi nousi Suomen virallisen listan sijalle 22.


title: The Golden Age of Grotesque

text: Musiikkivideot jotka ovat tulleet levyn kappaleista.


title: Mike Keenan

text: Michael Edward Keenan (s. 21. lokakuuta 1949 Bowmanville, Ontario) on kanadalainen jääkiekkovalmentaja, taustavaikuttaja ja entinen jääkiekkoilija. Hänellä on valmentajana kuudenneksi eniten voittoja NHL:n historiassa.


title: Mike Keenan

text: Pelaajaurallaan Keenan pelasi yliopistoliigassa St. Lawrencen yliopistossa (1969–72), Toronton yliopistossa (1972–73), ammattilaisena Roanoke Valley Rebelsissä (1973–74) ja amatöörinä Whitby Warriorsissa (1974–77).


title: Mike Keenan

text: Keenan aloitti valmentajanuransa vuonna 1979 juniorisarja OHL:n Peterborough Petesissä, joka eteni hänen valmennuksessaan aina Memorial Cupin loppuotteluihin saakka keväällä 1980. Peterboroughista hän siirtyi ammattilaisjoukkueen valmentajaksi AHL:n Rochester Americansiin. Rochesterissa Keenan valmensi kolme kautta, joista viimeisellä joukkue voitti liigan mestaruuden, Calder Cupin (1983). Kaudeksi 1983–84 hän siirtyi Toronton yliopiston jääkiekkojoukkueen valmentajaksi ja johdatti joukkueen mestaruuteen. Kahden peräkkäisen mestaruuden jälkeen hänet palkattiin seuraavaksi kaudeksi Philadelphia Flyersin päävalmentajaksi NHL:ään. Heti ensimmäisellä kaudella Keenan johdatti joukkueensa Stanley Cupin finaaliin, jossa kuitenkin Edmonton Oilers oli voittaja. Kauden päätteeksi hänet palkittiin Jack Adams Awardilla, joka annetaan vuoden valmentajalle. Uudestaan Philadelphia eteni Stanley Cupin finaaliin keväällä 1987, mutta Edmonton voitti finaalisarjan jälleen. Keenan toimi Philadelphian valmentajana vuosina 1984–88.


title: Mike Keenan

text: Keenan siirtyi Chicago Blackhawksin valmentajaksi kesällä 1988. Hän oli joukkueen johdossa yhteensä neljä kautta, joista viimeisellä (1991–92), joukkue eteni Stanley Cupin finaaliin, mutta hävisi mestaruuden Pittsburgh Penguinsille. Kaudella 1992–93 Keenan ei valmentanut missään, mutta seuraavaksi kaudeksi hänet palkattiin New York Rangersin valmentajaksi. Kauden päätteeksi Rangers voitti Stanley Cupin.


title: Mike Keenan

text: Keenan siirtyi kaudeksi 1994–95 St. Louis Bluesin päävalmentajaksi. Hän valmensi joukkueessa kolme vuotta, mutta ilman mainittavaa menestystä. Viimeisellä kaudella hänet erotettiin kesken kauden. Seuraavaksi hän sai töitä, kun Vancouver Canucks erotti Tom Renneyn ja palkkasi Keenanin päävalmentajaksi kesken kauden 1997–98. Hänet erotettiin tehtävästä kuitenkin kesken seuraavan kauden. Boston Bruins palkkasi Keenanin syksyllä 2000, kun he tarvitsivat uuden päävalmentajan erotetun Pat Burnsin tilalle. Tehtävä kesti kuitenkin vain kevääseen 2001 asti.


title: Mike Keenan

text: Keenan siirtyi Florida Panthersin päävalmentajaksi joulukuussa 2001. Hän valmensi joukkueessa marraskuuhun 2003, jolloin hänet erotettiin. Florida palkkasi Keenanin joukkueen manageriksi 26. toukokuuta 2004. Hän erosi tehtävästä syyskuussa 2006. Calgary Flames palkkasi Keenanin seuran päävalmentajaksi 14. kesäkuuta 2007. Calgaryssa Keenan valmensi kaksi kautta ja joukkue ylsi molemmilla kausilla pudotuspeleihin.


title: Mike Keenan

text: Keenan oli sivussa jääkiekkotoiminnasta neljä kautta kunnes aloitti KHL-joukkue Metallurg Magnitogorskin päävalmentajana kauden 2013–2014 alusta. Kausi huipentui tiukkaan finaalisarjaan, jonka Magnitogorsk voitti seitsemännessä ottelussa. Näin Keenanista tuli ensimmäinen valmentaja joka on voittanut sekä KHL:n että NHL:n mestaruudet.


title: Mike Keenan

text: Keenanin valmentama joukkue on voittanut kuudesti NHL:n runkosarjan. Lisäksi hän oli vuosien 1987 ja 1991 Kanada Cupeissa Kanadan maajoukkueen valmentaja. Kanada voitti turnauksen kummallakin kerralla. Keenan on toiminut Kanadan maajoukkueen valmentajana myös vuoden 1993 maailmanmestaruuskilpailuissa ja vuoden 1980 nuorten maailmanmestaruuskilpailuissa.


title: Mike Keenan

text: Keenanilla on vaimo Nola ja kolme lasta.


title: 3rd Rail Music

text: 3rd Rail Music on vuonna 2004 perustettu suomalainen itsenäinen levy-yhtiö, joka keskittyy suomenkieliseen hip hop -musiikkiin ja on osa Kolmas Raide Oy:tä. Yhtiö on julkaissut muun muassa Petoksen, Hannibalin & Sopan, Jontin & Shakan, Stig Doggin, Reilukerhon sekä OG Ikosen musiikkia.


title: 3rd Rail Music

text: 3rd Railin alkuvuodesta 2005 rakennettu studio sijaitsee Helsingin Sörnäisissä. Yhtiön jakelijana toimii Supersounds Music.


title: 3rd Rail Music

text: Yhtiöllä oli aiemmin (?–2009) kaksituntinen gangsta-rappiin keskittynyt "3rd rail music" -ohjelma Bassoradiossa. Ohjelmaa tekivät muun muassa Tipa Hiihtopipo, Lauri Kavallus, Aba, Seyed Ali, Joro, Rudy ja Selecta Reah.


title: 3rd Rail Music

text: Kesällä 2007 yhtiö perusti Muumaa Musiikki -alamerkin.


title: 3rd Rail Music

text: Muumaa Musiikki on Kolmas Raide Oy:n kesällä 2007 perustama alamerkki, joka toisin kuin emoyhtiönsä, ei ole sitoutunut erityisesti mihinkään musiikkilajiin.


title: 3rd Rail Music

text: Muumaa Musiikille levyttävät artistit ovat R&B-laulaja Stig Dogg ja yhteistyössä EMI Finlandin kanssa kehitetty lastenmusiikkiprojekti Hiekkalaatikkojengi.


title: Monsp Records

text: Monsp Records on vuonna 1997 perustettu suomalainen itsenäinen levy-yhtiö, joka keskittyy suomenkieliseen rap-musiikkiin. Monspin toimitusjohtaja ja omistaja on Keijo "Kepe" Kiiskinen.


title: Monsp Records

text: Monspin ensimmäiset julkaisut 1990-luvun lopulla sisälsivät punk-musiikkia, mutta 2000-luvun alussa yhtiön linjaksi vakiintui hip hop ja rap. Monspin ensimmäinen rap-julkaisu oli vuonna 2002 ilmestynyt Memmy Possen EP "Aina vanteilla". Sittemmin yhtiö on julkaissut yli sata rap-albumia sekä lukuisia single- ja EP-levyjä. Monspin diskografiasta löytyy myös muutama reggae- ja elektro-julkaisu.


title: Monsp Records

text: Vuonna 2011 Monsp palkittiin Opetus- ja kulttuuriministeriön Suomi-palkinnolla. Tunnustuksen perusteluissa yhtiötä kutsuttiin merkittävimmäksi suomenkielisen hip hopin julkaisijaksi, ja väitettiin, ettei suomirap olisi koskaan kehittynyt tasolleen ilman Keijo Kiiskistä.


title: Monsp Records

text: Kiiskinen keksi nimen Monsp, kun hän kysyi Stupido Recordsilta neuvoa levy-yhtiön perustamisessa kirjeellä, jonka kappaleet alkoivat kirjaimilla M, O, N, S ja P.


title: Monsp Records

text: Lihamyrsky -osakeyhtiö on Rudy Kulmalan (Ruudolf) johtama levy-yhtiö, jossa Monsp on vähemmistöosakkaana. Kesällä 2015 Monsp osti Joku Roti Records -levy-yhtiön äänite- ja videojulkaisujen oikeudet, ja vuodesta 2007 toiminut Joku Roti päätti toimintansa.


title: Monsp Records

text: Monspin ensimmäinen kultalevy oli Jare & VilleGalle -duon debyyttialbumi "Mustaa kultaa" (2011). Ensimmäiset platinalevynsä yhtiö sai vuonna 2014, kun "Mustaa kultaa" ja sitä seurannut "jvg.fi" ylittivät rajan. Monspin albumeista kultaa on myönnetty myös Karri Koiran 2012 julkaistulle K.O.I.R.A.-levylle. Monsp on saanut kulta- ja platinalevyjä myös lukuisista JVG:n ja Koiran singleistä.


title: Monsp Records

text: Monspin albumeista yli puolet on noussut Suomen viralliselle albumilistalle, ja niistä neljä kärkeen: JVG:n "Mustaa kultaa" (2011) ja "jvg.fi" (2012), Eevil Stöön ja Koksukoon "Fuck Vivaldi" (2012) sekä MNTTT:n (Aztra & Eevil Stöö) "Menetetyt" (2014).


title: Monsp Records

text: Vuoteen 2007 mennessä Monspin kaikki julkaisut olivat myyneet yhteensä noin 50 000 kappaletta. Menestynein oli tuolloin Ruudolfin "Doupeimmat Jumala seivaa", jonka CD-painosta oli myyty 5 000 ja vinyyliversiota 1 600 kappaletta.


title: Monsp Records

text: Monsp omistaa puolet keikkamyyntiin keskittyneestä Ramin Välitys -osakeyhtiöstä, jonka alla toimivat myös Överdog-levymerkki ja Katin tavara -nettikauppa. Ramin Välityksen toinen osakas on Mikko Kuoppalan (Pyhimys) omistama Yellowmic. Yellowmicin toimitusjohtaja Kuoppala on ollut myös Ramin Välityksen toimitusjohtaja yhtiön perustamisesta 2009 alkaen. Ramin Välityksen perustamisen myötä Monspin ja Yellowmicin, jo aiemmin alkanut, yhteistyö tiivistyi. Yellowmicin artisteja siirtyi Monspille, ja yhtiön oma julkaisutoiminta väheni.


title: Monsp Records

text: Levy-yhtiön artistit 16.3.2018


title: Vaterin ampulla

text: Vaterin ampulla () tai hepatopankreaattinen ampulla () on anatominen laajentuma, joka muodostuu sapenjohtimen ("ductus choledochus") ja haimatiehyen ("ductus pancreaticus") yhtymäkohtaan. Vaterin ampulla avautuu pohjukaissuolen seinämään, jossa sen avautumiskohtaa kutsutaan pohjukaissuolen nystyksi ("papilla duodeni major"). Pohjukaissuolen nystyssä sijaitsee Oddin sulkijalihas ("sphincter Oddi"), jonka läpi sapenjohdin ja haimatiehyt kulkevat. Oddin sulkijalihas säätelee sapen ja haimanesteiden pääsyä suoleen.


title: Vaterin ampulla

text: Vaterin ampulla on saanut nimensä saksalaisen patologin ja anatomian tutkijan Abraham Vaterin (1684–1751) mukaan. Vater julkaisi ensimmäisenä ihmisenä ampullan kuvauksen vuonna 1720.


title: Pohjukaissuolen nysty

text: Pohjukaissuolen nysty () eli Vaterin papilla on pohjukaissuolen seinämässä noin 7–10 cm mahanportin alapuolella sijaitseva nysty, jonka kautta sapenjohdin ("ductus choledochus") ja haimatiehyt ("ductus pancreaticus") laskevat suoleen. Tiehyiden yhtymiskohdan laajentumaa kutsutaan Vaterin ampullaksi. Pohjukaissuolen nystyssä sijaitsee Oddin sulkijalihas ("sphincter Oddi"), joka säätelee sapen ja haimanesteiden pääsyä suoleen.


title: Pohjukaissuolen nysty

text: Haimatiehyellä voi joillakin henkilöillä olla toinenkin laskukohta, jota kutsutaan pieneksi pohjukaissuolinystyksi ("papilla duodeni minor"). Se sijaitsee hieman ison pohjukaissuolinystyn edessä ja yläpuolella. Sinne laskevaa haimatiehyen osaa kutsutaan lisähaimatiehyeksi ("ductus pancreaticus accessorius").


title: Vilen Künnapu

text: Vilen Künnapu (s. 1948) on virolainen arkkitehti, arkkitehtuuriteoreetikko ja professori. Künnapun tuotanto edustaa virolaisen nykyarkkitehtuurin kansainvälisesti arvostetuinta kärkeä.


title: Vilen Künnapu

text: Opiskeluaikoinaan Künnapu kuului poikkitaiteelliseen Soup 69 -ryhmään, jonka töissä yhdistyivät spirituaalisuus, pop-taide ja teknologinen futurismi. Künnapu on 1970-luvulta alkaen kehittänyt postmodernia arkkitehtuuriteoriaa ja toteuttanut mm. neuvostososialistisia kollektiivitiloja postmoderniin tyyliin. Hänen viimeaikaisia töitaan on kuvattu energiakeskipistearkkitehtuuriksi, joissa postmoderni estetiikka yhdistyy uskonnolliseen mystiikkaan. Tuoreimpia töitä ovat Tartossa Etanatorni ja sen viereen rakennettava Ahhaa-tiedekeskus.


title: Ana Ivanović

text: Ana Ivanović (s. 6. marraskuuta 1987 Belgrad, Jugoslavia) on serbialainen tennispelaaja. Ivanović oli kesällä 2008 yhteensä 12 viikon ajan WTA:n maailmanlistan ykköseksi sijoitettu pelaaja. Hän voitti 15 WTA-turnausta kaksinpelissä, joista yksi on Grand Slam -turnauksen voitto Ranskan avoimista 2008. Hän lopetti uransa kauteen 2016.


title: Ana Ivanović

text: Ana Ivanović aloitti tenniksen pelaamisen viisivuotiaana katseltuaan lajia televisiosta. Erityisesti hän oli kiinnostunut Monica Selesin otteista. Niinpä hän pyysi vanhemmiltaan, että saisi ilmoittautua paikalliseen tenniskouluun. Pian tämän jälkeen isä antoi hänelle mailan lahjaksi, ja palava innostus lajiin sai alkunsa.


title: Ana Ivanović

text: Junioriaikana ITF rahoitti sodan runtelemasta maasta tulleen Ivanovićin kiertuematkoja. Naton Belgradiin 1999 Kosovon sodan aikana kohdistamat pommitukset saivat nuoren Anan pelon valtaan. Hän kuitenkin omien sanojensa mukaan tottui vähitellen tilanteeseen ja tajusi, että vain tiettyjä rakennuksia pommitetaan. Niinpä kuukauden tauon jälkeen harjoittelu sai jatkua.


title: Ana Ivanović

text: Ivanovićin läpimurto tapahtui vuonna 2005, jolloin hän otti ensimmäisen WTA-turnausvoittonsa Canberrassa. Hän pääsi tuolloin kilpailuun kolmen karsintakierroksen kautta. Turnauksen finaalissa hän voitti Melinda Czinkin. Samana vuonna hän sijoittui ensimmäistä kertaa maailmanlistalla kahdenkymmenen parhaan joukkoon. Jo edellisen vuoden aikana hän oli noussut kyseisellä listalla peräti 608 sijaa. Australian avoimissa 2005 hän hävisi kolmannella kierroksella Amélie Mauresmolle. Helmikuussa hän hävisi Dohan turnauksessa Mauresmolle ja maaliskuussa Miamin turnauksen puolivälierässä. Ranskan avoimissa 2005 hän selvisi puolivälieriin asti voitettuaan kolmannella kierroksella Amélie Mauresmon ja neljännellä kierroksella Francesca Schiavonen. Puolivälierässä hän hävisi Nadja Petrovalle.


title: Ana Ivanović

text: Vuoden 2006 Ivanović aloitti Hopman Cupilla, jossa hän pelasi yhdessä Novak Đokovićin kanssa. He eivät onnistuneet pääsemään finaaliin asti. Australian avoimissa hän hävisi toisella kierroksella Samantha Stosurille. Ranskan avoimissa Ivanović pääsi kolmannelle kierrokselle asti, mutta hävisi sen Anastasija Myskinalle. Wimbledonissa hän hävisi neljännellä kierroksella Amélie Mauresmolle. Toisen turnausvoittonsa Ivanović otti elokuussa 2006, kun hän voitti Canada Mastersin finaalissa entisen maailmanlistan ykköspelaajan, Martina Hingisin. Yhdysvaltain avoimissa hän kuitenkin hävisi kolmannella kierroksella Serena Williamsille.


title: Ana Ivanović

text: Vuoden 2007 Australian avoimissa Ivanović hävisi kolmannella kierroksella Vera Zvonarjovalle. Seuraavassa turnauksessaan, Tokiossa, hän pääsi finaaliin asti voitettuaan puolivälierässä neljänneksi sijoitetun maannaisensa, Jelena Jankovićin ja välierässä ykköseksi sijoitetun Marija Šarapovan. Finaalissa hän hävisi toiseksi sijoitetulle Martina Hingisille. Oltuaan liki kaksi vuotta jatkuvasti maailmanlistan Top 20:ssä Ivanović onnistui viimein murtautumaan kymmenen parhaan joukkoon voitettuaan Berliinissä pelatun Saksan turnauksen 13. toukokuuta 2007. Finaalissa hän voitti Svetlana Kuznetsovan luvuin 3–6, 6–4, 7–6(4). 7. kesäkuuta 2007 Ivanović eteni Ranskan avoimissa loppuotteluun voitettuaan Marija Šarapovan välierässä. Näin hänestä tuli ensimmäinen serbialainen pelaaja, joka on selvinnyt Grand Slam -turnauksen finaaliin. Loppuottelussa hän hävisi kaksi aiempaa mestaruutta voittaneelle Justine Heninille suoraan kahdessa erässä lukemin 6–1, 6–2. Wimbledonissa Ivanović pääsi välieriin asti, jossa hävisi Venus Williamsille. Seuraavassa turnauksessaan, Los Angelesissa hän otti uransa neljännen turnausvoittonsa voittamalla finaalissa Nadja Petrovan. Yhdysvaltain avoimissa hän hävisi neljännellä kierroksella Venus Williamsille. Viidennen turnausvoittonsa Ivanović otti Luxemburgissa, jonka finaalissa hän voitti Daniela Hantuchován.


title: Ana Ivanović

text: Tammikuussa 2008 Ivanović pääsi toisen kerran urallaan Grand Slam -turnauksen loppuotteluun voittamalla Australian avointen välierissä Daniela Hantuchován 0–6, 6–3, 6–4. Hän kuitenkin hävisi finaalissa Marija Šarapovalle lukemin 7–5, 6–3. Turnauksen jälkeen hän nousi WTA:n maailmanlistalla toiseksi edellään vain Justine Henin. Maaliskuussa hän voitti Indian Wells Masters -turnauksen loppuottelussa Svetlana Kuznetsovan luvuin 6–4, 6–3 ja saavutti uransa kuudennen kaksinpelin WTA-turnausvoiton. Vuoden 2008 Ranskan avoimissa Ivanović oli sijoitettu kakkoseksi Marija Šarapovan jälkeen. Hän selviytyi loppuotteluun voitettuaan välierissä maannaisensa Jelena Jankovićin erin 6–4, 3–6, 6–4. Šarapovan aikaisen putoamisen vuoksi jo pelkkä finaaliin pääsy riitti varmistamaan Anan nousun maailmanlistan ykköseksi. Hänen loppuotteluvastustajansa oli Dinara Safina, jonka hän voitti luvuin 6–4, 6–3. Turnauksen jälkeen julkaistulla rankinglistalla Ivanović nousi ensimmäisenä Serbiaa edustavana pelaajana maailman ykköspelaajaksi. Ykkössijoitettuna Ivanović ei menestynyt vuoden 2008 viimeisissä Grand Slam -turnauksissa. Wimbledonissa hän hävisi kolmannella kierroksella Zheng Jielle eräluvuin 1–6, 4–6, ja Yhdysvaltain avoimissa jo toisella kierroksella Julie Coinille lukemin 3–6, 6–4, 3–6. Pekingin olympialaisiin hän ei loukkaantumisensa vuoksi osallistunut. Kauden loppupuolella hän otti vielä uransa kahdeksannen turnausvoittonsa voittamalla Linzin finaalissa Vera Zvonarjovan.


title: Ana Ivanović

text: Vuoden 2009 Australian avoimissa Ivanović putosi jatkosta kolmannella kierroksella hävittyään Alisa Kleibanovalle. Indian Wellsissä hän pääsi finaaliin, mutta hävisi sen Vera Zvonarjovalle. Maailmanlistan kahdeksantena Ranskan avoimiin lähtenyt Ivanović hävisi neljännellä kierroksella sijaa huonommin maailmanlistalla olleelle Viktoryja Azarenkalle. Wimbledonissa hän hävisi jälleen Venus Williamsille, tosin tällä kertaa luovuttamalla toisessa erässä. Tämän jälkeen koko loppukausi meni ilman merkittäviä voittoja ja Ivanović alkoi pudota maailmanlistalla.


title: Ana Ivanović

text: Kauden 2010 avanneeseen Brisbanen turnaukseen Ivanović lähti maailmanlistan sijalta 21. Hän voitti viiteen kuukauteen ensimmäisen ottelunsa, kun ensimmäisellä kierroksella hän päihitti Jelena Dokićin. Ivanović jatkoi hyviä pelejään ja voitti toisella kierroksella Timea Bacsinszkyn sekä puolivälierässä Anastasija Pavljutšenkovan. Välierässä kuitenkin paluun tenniskentille tehnyt Justine Henin päihitti Ivanovićin. Ivanović eteni vuoden 2010 Australian avoimissa toiselle kierrokselle, jossa hän hävisi argentiinalaiselle Gisela Dulkolle. Toukokuussa maailmanlistan sijalla 58 ollut Ivanović pääsi Rooman turnauksessa pitkästä aikaan välieriin asti. Välierässä hän hävisi María José Martínez Sánchezille. Ranskan avoimissa hän putosi jatkosta toisella kierroksella hävittyään Alisa Kleibanovalle. Wimbledonissa hän kärsi tappion avauskierroksella Shahar Pe'erille.


title: Ana Ivanović

text: Elokuussa hän pääsi jälleen välieriin asti Cincinnatissa, jossa hän hävisi Kim Clijstersille. Yhdysvaltain avoimissa hän pääsi neljännelle kierrokselle asti, mutta hävisi jälleen Clijstersille. Lokakuussa Ivanovićin pelissä näkyi piristymisen merkkejä, ja hän pääsi puolivälierään Pekingissä, jossa hävisi turnauksen voittaneelle Tanskan Caroline Wozniackille. Seuraavalla viikolla Ivanović pääsi yli puolentoista vuoden tauon jälkeen finaaliin Linzin turnauksessa. Finaalissa hän voitti Patty Schnyderin 6–1, 6–2. Näin Ivanović otti ensimmäisen turnausvoittonsa kahden vuoden tauon jälkeen. Edellinen turnausvoitto tuli myös Linzistä. Marraskuussa kauden päättävässä WTA Tournament of Championsissa Ivanović pääsi finaaliin voittamalla Anastasia Pavljutšenkovan ja 23-vuotissyntymäpäivänään pelatussa välierässä Kimiko Date Krummin. Finaalissa hän voitti Alisa Kleibanovan, ja otti näin kauden toisen ja uransa kymmenennen turnausvoiton. Samalla hän nousi takaisin maailmanlistalla 20:n parhaan joukkoon.